Αφιέρωμα:Αρχαία Αμβρακία και η ιστορία της! - XIROMERO PRESS - XIROMEROPRESS.GR\nΑρχική ΑΦΙΕΡΩΜΑΤΑ-ΙΣΤΟΡΙΕΣ ΤΟΥ ΤΟΠΟΥ ΜΑΣ Αφιέρωμα:Αρχαία Αμβρακία και η ιστορία της!\nΑφιέρωμα:Αρχαία Αμβρακία και η ιστορία της!\nΗ Αμβρακία ήταν αρχαία πόλη κράτος της δυτικής Ελλάδας, χτισμένη στις όχθες του ποταμού Άραχθου, στην θέση της σημερινής Άρτας. Η περιοχή της Αμβρακίας συνόρευε με το Βασίλειο των Μολοσσών της Ηπείρου στα βόρεια και με την Δολοπική φυλή των Αθαμάνων στα ανατολικά. Ιδρύθηκε από τους Κορίνθιους στα μέσα περίπου του 7ου αιώνα π.Χ., την εποχή που Τύραννος της Κορίνθου ήταν ο Κύψελος και σύντομα έγινε μία από τις ισχυρότερες αποικίες των Κορινθίων στην δυτική Ελλάδα. Ήταν μέρος μιας σειράς αποικιών που είχαν ιδρύσει οι Κορίνθιοι κατά μήκος του θαλασσίου δρόμου από την Ελλάδα στην Κάτω Ιταλία, όπως ήταν ακόμα το Ανακτόριο,\nη Λευκάδα, η Κέρκυρα, η Επίδαμνος κ.α. Οι κάτοικοί της ονομάζονταν Αμβρακιώτες ή Αμπρακιώτες. Ο Άμβρακος ήταν το επίνειο της αρχαίας Αμβρακίας, στον Αμβρακικό κόλπο.\nΤην πόλη έχτισε, σύμφωνα με τη μυθολογία ο Άμβραξ, γιος του Θεσπρωτού. Σύμφωνα με μια άλλη εκδοχή, την πόλη έχτισε η Αμβρακία, κόρη του βασιλιά των Δρυόπων Μελανέα και της Στρατονίκης, αδερφής του Ευρύτου. Η πόλη ήταν περιτείχιστη και τον 7ο αιώνα π.χ. αποικίστηκε από Κορινθίους. Η Αμβρακία αποτελούσε στενή σύμμαχο των Κορινθίων.\nΣτους Περσικούς πολέμους συμμετείχε στην συμμαχία των ελληνικών πόλεων που αντιστάθηκαν στους Πέρσες. Στην ναυμαχία της Σαλαμίνας είχε συμβάλλει με επτά πλοία, ενώ στην μάχη των Πλαταιών συμμετείχε με 500 οπλίτες. Κατά τον Πελοποννησιακό πόλεμο ακολούθησε τους Κορινθίους και συμμάχησε με την Σπάρτη. Αυτό είχε ως αποτέλεσμα να συγκρουστεί με τους γείτονές της Ακαρνάνες που ήταν σύμμαχοι των Αθηναίων. Το 426 π.Χ. ηττήθηκε στη μάχη των Όλπων ή μάχη των Ιδομενών  από τους Αθηναίους και Ακαρνάνες και η πόλη υπέστη μεγάλες καταστροφές.\nΗ Αμβρακία βρέθηκε κάτω από την εξουσία των Μακεδόνων του Φιλίππου Β΄ το 338 π.Χ., ενώ το 295 π.Χ. έγινε μέρος του Βασιλείου της Ηπείρου. Ο βασιλιάς Πύρρος την έκανε πρωτεύουσα του βασιλείου της Ηπείρου και η Αμβρακία γνώρισε μεγάλη ακμή κατά τον επόμενο αιώνα. Η Αμβρακία παρακμάζει τελικά μετά την Ρωμαϊκή κατάκτηση το 187 π.Χ.. Η Αμβρακία πολιορκήθηκε από τους Ρωμαίους, υπό τον ύπατο Μάρκο Φούλβιο, χωρίς επιτυχία αλλά τελικά, ύστερα από διαπραγματεύσεις, η πόλη υποτάσσεται και ο Φούλβιος αφαιρεί όλα τα αγάλματα της πόλης και τα αποστέλλει στη Ρώμη. Με την ίδρυση της Νικόπολης οι Ρωμαίοι υποχρέωσαν μεγάλο μέρος των κατοίκων της να μετοικίσει εκεί και η πόλη σταδιακά εγκαταλείφθηκε\nΗ Αμβρακία έχει δώσει το όνομά της στον Αμβρακικό κόλπο και στην λίμνη Αμβρακία που βρίσκεται στον νομό Αιτωλοακαρνανίας.\nΠροηγούμενο άρθροΔιαμαρτυρία των κτηνοτρόφων και αγροτών της Αιτωλοακαρνανίας στο Μεσολόγγι.[βιντεο]\nΕπόμενο άρθροΤο βίντεο που θα σας συγκλονίσει,η έννοια της πραγματικής φιλίας ανάμεσα σε δυο σκυλιά.\nΕσείς γνωρίζετε που βρίσκεται "η πιο νόστιμη" και παράλληλα μια από τις ομορφότερες γωνιές της Ελλάδας; Αυτή τη φορά η αναζήτηση και το ταξίδι για...


Μιχ. Βασιλειάδης – Aristides Viketos\nTag - Μιχ. Βασιλειάδης\nΟ κ. Ερντογάν πέτυχε το σκοπό του σε ένα βαθμό, αλλά δεν είναι ο μοναδικός νικητής, γιατί υπάρχει και ένας δεύτερος νικητής που του έκοψε το δρόμο για τον θρίαμβο που επεδίωκε, ο κ. Ντεμιρτάς . Ο κ. Μιχάλης Βασιλειάδης, εκδότης της ομογενειακής εφημερίδας «Απογευματινή» στην Κωνσταντινούπολη, […]\nΕρντογάν, Μιχ. Βασιλειάδης, Τουρκία\nΜιχ. Βασιλειάδης: Η χώρα βρίσκεται κοινωνικά όπου η Ελλάδα στον εμφύλιο.\nΓΙΩΡΓΟΣ Π. ΤΕΡΖΗΣ*\n«Η Τουρκία βιώνει έναν βαθύ διχασμό, στα όρια του εμφυλίου, έναν διχασμό που οριοθετείται στο 50% της κοινωνίας, με δύο αντίπαλα στρατόπεδα που το ένα θέλει να εξοντώσει το άλλο. Αυτή η διαμάχη βλάπτει, τελικά, τον ίδιο τον λαό, που για να μην ασχολείται, τρέφεται με ειδήσεις […]


Αγρίνιο: Με τους ήχους της ποντιακής λύρας «πλημμύρισε» η Πλ. Δημοκρατίας (Videos - Photos) - AgrinioTimes.gr\nΑγρίνιο: Με τους ήχους της ποντιακής λύρας «πλημμύρισε» η Πλ. Δημοκρατίας (Videos – Photos)\n19 Δεκεμβρίου 2021 20:12 19 Δεκεμβρίου 2021 20:35 AgrinioTimes Προτεινόμενα\nΟ Σύλλογος Ποντίων Αιτωλοακαρνανίας θέλοντας να φέρει το πνεύμα των Χριστουγέννων σε κάθε σπίτι, έψαλλε τα κάλαντα, σήμερα Κυριακή 19 Δεκεμβρίου, στα ποντιακά χωριά Μπαμπαλιό, Ματσούκι και Κυψέλη, αλλά και στο Αγρίνιο, στην κεντρική πλατεία.\nΟ Σύλλογος ευχαριστεί τα μέλη του, τους μαθητές εκμάθησης ποντιακής λύρας που συμμετείχαν, αλλά ιδιαιτέρως τους δασκάλους και υπευθύνους στο μουσικό ποντιακό εργαστήρι, κ. Αλέξη Στεφανίδη και κ. Άγγελο Παλαπέλα.\nΟι ιστοσελίδες του «Agrinio365» Media Group (AgrinioTimes.gr και Antenna-Star.gr) σας μεταφέρουν βίντεο και φωτογραφικό υλικό από την Χριστουγεννιάτικη εκδήλωση του Συλλόγου Ποντίων Αιτωλοακαρνανίας:


Στην προσευχή σημασία έχει η ένταση - Άγιος Πορφύριος | proseuxi.gr\nΑρχική » Γεροντες » Αγιος Πορφυριος » Στην προσευχή σημασία έχει η ένταση\n19 Ιουλίου 2018 - 17:35\nΣημασία στην προσευχή έχει όχι η χρονική διάρκεια αλλά η ένταση.\nΝα προσεύχεσθε έστω και πέντε λεπτά, αλλά δοσμένα στον Θεό με αγάπη και λαχτάρα. Μπορεί ένας μια νύκτα ολόκληρη να προσεύχεται κι ο άλλος μονάχα πέντε λεπτά, κι αυτή η προσευχή των πέντε λεπτών να είναι ανώτερη.\nΜυστήριο είναι αυτό βέβαια, αλλά έτσι είναι.\nΑκούστε με, παιδιά μου, να σας πω ένα παράδειγμα.\n-Από που έρχεσαι; του λέει.\n-Από το χωριό τάδε.\n-Πως περνάτε εκεί πέρα;\n-Έχομε φοβερή ανομβρία. Έχομε στενοχώρια.\n-Ε, και τι κάνετε; Προσευχηθήκατε;\n-Φαίνεται, λέει, δεν προσευχηθήκατε εκτενώς. Ας κάνομε και μια προσευχούλα εδώ στον Θεό να βοηθήσει.\nΚι όπως ήταν εκεί, άρχισαν να προσεύχονται.\nΑμέσως ήλθε ένα μικρό σύννεφο που μεγάλωσε, μαύρισε, κατέβηκε κάτω, και να! Έριξε πολλή βροχή. Τι έγινε εδώ; Έγινε εκτενής προσευχή. Λίγη προσευχή εκάνανε κι έβρεξε. Αλλά σημασία είχε η ένταση.\n«Εμπόνως και εντόνως», που λέει ο άγιος Μακάριος.\nΟ άγιος Μακάριος προσευχόταν εκτενώς εξ όλης ψυχής και εξ όλης καρδίας και εξ όλης διανοίας. Είχε δοθεί ψυχή τε και σώματι στη λατρεία. Στην προσευχή του μπορεί έτσι να σήκωνε το χέρι του και να έμενε ξερό από την υπερένταση.\nΤο ίδιο και αυτός που κάνει μια κατάρα και σηκώνει το χέρι εναντίον κάποιου μπορεί να μεταδώσει το κακό.\n-Θέλομε να μας βάλεις στην προσευχή σου.\n-Θα προσευχηθώ με την καρδιά μου, με ταπείνωση στον Κύριο. Θα προσευχηθώ «συνετώς».\n-Τι θα πει «συνετώς»;\n-Δηλαδή προσευχή ενσυνείδητη, με συγκεντρωμένο το νου. Να! Μια φορά είχε μαζευτεί κόσμος σε μια πλατεία και ζητούσαν τον προφήτη Δαυίδ να τους μιλήσει, γιατί είχε συμβεί κάποιο γεγονός σπουδαίο κι όλος ο κόσμος εφώναζε. Και εβγήκε ο Προφήτης και τους λέγει:\n«Ψάλατε τω Θεώ ημών, ψάλατε\nψάλατε τω Βασιλεί ημών, ψάλατε\nότι Βασιλεύς πάσης της γης ο Θεός\n-Που βρίσκεται στην Αγία Γραφή, να πάω να το βρω; Ποιος ψαλμός είναι;\n-Νομίζω, του λέω, ότι αρχίζει έτσι:\n«Πάντα τα έθνη κροτήσατε χείρας,\nαλαλάξατε τω Θεώ εν φωνή αγαλλιάσεως…».\nΙερά Μονή Χρυσοπηγής Χανιά, 2015, σελ. 299-301\nΣχετικά άρθρα με «Στην προσευχή σημασία έχει η ένταση»:


STELLA: Πρόσκληση στη Χριστουγεννιάτικη Γιορτή και στο Bazaar του Ε.Ε.Ε.Ε.Κ. ΘΗΒΑΣ\nΠρόσκληση στη Χριστουγεννιάτικη Γιορτή και στο Bazaar του Ε.Ε.Ε.Ε.Κ. ΘΗΒΑΣ\nΟ Διευθυντής, οι μαθητές και ο Σύλλογος Διδασκόντων του Ε.Ε.Ε.Ε.Κ. Θήβας σας προσκαλούν στη σχολική εορτή και στο Bazaar που διοργανώνουν για τα Χριστούγεννα. Η εκδήλωση θα πραγματοποιηθεί την Πέμπτη 17 Δεκεμβρίου στις 17:00 μ.μ. στο χώρο του σχολείου Θα σας περιμένουμε με χαρά.


OEM.gr - Εκπτώσεις από τους παρόχους τηλεπικοινωνιών ζητάει το ελληνικό δημόσιο\nΕκπτώσεις από τους παρόχους τηλεπικοινωνιών ζητάει το ελληνικό δημόσιο\nΣτόχος η μείωση του συνολικού κόστους από 330 εκατ. ευρώ στα 100 εκατ.\nΠρωτοβουλία μείωσης του τηλεπικοινωνιακού κόστους στο Ελληνικό Δημόσιο αναλαμβάνει η κυβέρνηση, με διαπραγμάτευση με το σύνολο των τηλεπικοινωνιακών παρόχων της χώρας που προσφέρουν υπηρεσίες στον δημόσιο τομέα. Στόχος είναι η επίτευξη εκπτώσεων.\nΤα παραπάνω αποφασίστηκαν σε σύσκεψη που πραγματοποιήθηκε την περασμένη Τετάρτη στο πρωθυπουργικό γραφείο που ασχολείται με τα θέματα Ηλεκτρονικής Διακυβέρνησης. Το project αναμένεται να αναλάβει ο υφυπουργός Οικονομικών κ. Φ. Σαχινίδης.\nΣτόχος της διαπραγμάτευσης είναι το Ελληνικό Δημόσιο να δράσει στην αγορά ως μεγάλος πελάτης των εταιρειών τηλεπικοινωνιών, έτσι ώστε να λάβει τις κατάλληλες εκπτώσεις όγκου αλλά και μειώσεις κόστους λόγω χρήσης συνδυαστικών υπηρεσιών. «Μέχρι σήμερα το Δημόσιο αγοράζει ξεχωριστά την πρόσβαση στο ίντερνετ και τις υπηρεσίες τηλεφωνίας, τη στιγμή που προσφέρονται συνδυαστικές υπηρεσίες (double play) στους ιδιώτες πελάτες τους με προφανή οικονομικά οφέλη», παραδέχεται μέλος της ομάδας Ηλεκτρονικής Διακυβέρνησης του πρωθυπουργικού γραφείου. Ο ίδιος παραδέχεται, ακόμη, ότι οι δημόσιες υπηρεσίες μισθώνουν χιλιάδες τηλεπικοινωνιακές γραμμές ετησίως, χωρίς τις εκπτώσεις όγκου, όπως επιβάλλεται σε αντίστοιχες περιπτώσεις στον ιδιωτικό τομέα (επιχειρήσεις).\nΤο 2009, το Δημόσιο εκτιμήθηκε ότι δαπάνησε περίπου 330 εκατ. ευρώ σε τηλεπικοινωνιακές υπηρεσίες και στόχος είναι μέσω της διαπραγμάτευσης που θα αναλάβει ο κ. Σαχινίδης, το κόστος αυτό να περιοριστεί κατά 90-100 εκατ. ευρώ. Η έκπτωση μάλιστα θεωρείται εύλογη, καθώς αντίστοιχες προηγούμενες διαπραγματεύσεις πραγματοποίησαν μέλη της κυβέρνησης, όπως η κ. Θ. Τζάκρη, που πέτυχε για τις υπηρεσίες στους τομείς δραστηριότητάς της έκπτωση 15%. Αλλες διαπραγματεύσεις από κυβερνητικούς παράγοντες οδήγησαν σε μικρότερες εκπτώσεις.\nΑπώτερος στόχος της κυβέρνησης θα είναι ένας περισσότερο αποτελεσματικός τρόπος διαχείρισης του τηλεπικοινωνιακού κόστους του Δημοσίου μέσω της δημιουργίας της Ενιαίας Αρχής Τηλεπικοινωνιακών Τελών στο Ελληνικό Δημόσιο. Η Αρχή αυτή θα συλλέγει όλους τους λογαριασμούς τους οποίους θα αποπληρώνει με τη συνεργασία του Γενικού Λογιστηρίου του Κράτους. Στα καθήκοντά της, επίσης, θα είναι και η διαπραγμάτευση του συνολικού τηλεπικοινωνιακού κόστους. Η Αρχή αυτή δεν πρόκειται να οδηγήσει σε νέους διοικητικούς μηχανισμούς και θα αποτελέσει μέρος της υφιστάμενης διοικητικής μηχανής, με πιο πιθανό σενάριο την ένταξή της στην εταιρεία Κοινωνία της Πληροφορίας Α.Ε.\nΣημειώνεται ότι η ΚτΠ Α.Ε. είναι επιφορτισμένη με τη δημιουργία του δικτύου «Σύζευξις ΙΙ», το οποίο θα περιλάβει ένα ευρύτερο σύνολο δημόσιων κτιρίων και υπηρεσιών από το σημερινό δίκτυο «Σύξευξις». Ωστόσο, ο σχετικός διαγωνισμός έχει καθυστερήσει ουσιαστικά, καθώς η συμβατική λειτουργία του «Σύζευξις» έχει ολοκληρωθεί από 31/12/2009 και έκτοτε δεν έχει υπογραφεί νέα σύμβαση.\nΠερισσότερο χαμένος από μια αναδιαπραγμάτευση του τηλεπικοινωνιακού κόστους στον δημόσιο τομέα αναμένεται να βγει ο ΟΤΕ ο οποίος διαθέτει και τη μερίδα του λέοντος. Είναι ενδεικτική άλλωστε η τοποθέτηση στελέχους της ομάδας Ηλεκτρονικής Διακυβέρνησης του πρωθυπουργικού γραφείου: «Σήμερα το Ελληνικό Δημόσιο χρωστά 20 εκατ. ευρώ για το “Σύζευξις”. Μετά την αναδιαπραγμάτευση να δούμε ποιος χρωστάει σε ποιον...».\n04/12/2010 - Βαγγέλης Μανδραβέλης / kathimerini.gr


Αλεξάνδρα Ούστα για metoo: «Δεν περνούσαμε καλά, περιμέναμε στωικά να τελειώσει η σεζόν» %\nΑλεξάνδρα Ούστα για metoo: «Δεν περνούσαμε καλά, περιμέναμε στωικά να τελειώσει η σεζόν»\n«Ήταν συνειδητή μου επιλογή να στηρίξω τις κοπέλες και εμπιστεύομαι την δικαιοσύνη», λέει η ηθοποιός για τη δίκη του Πέτρου Φιλιππίδη\nH Αλεξάνδρα Ούστα μίλησε στο περιοδικό «Εγώ» και αναφέρθηκε στην πιο δύσκολη θεατρική της συνεργασία μέχρι σήμερα αλλά και τον προφυλακισμένο συνάδελφο της, Πέτρο Φιλιππίδη. Με αφορμή το metoo η ηθοποιός ρωτήθηκε αν έχει τύχει ποτέ να αποχωρήσει από δουλειά, λόγω κακής συμπεριφοράς συναδέλφου.\n«Όχι δεν το έχω κάνει. Υπήρχαν φορές που είχα πρόβλημα, αλλά δεν το άφηνα να με επηρεάσει. Υπήρχαν συνάδελφοι που δεν περνούσαμε καλά και απλά περιμέναμε στωικά να περάσει η σεζόν. Μετά όμως, ήμουν πιο υποψιασμένη για την επόμενη φορά», είπε η ηθοποιός.\nΣτο αν έχει η ίδια βιώσει λεκτική βία ή κακοποιητική συμπεριφορά η Αλεξάνδρα Ούστα απαντά: «Με τον έναν ή τον άλλον τρόπο, οι περισσότεροι έχουμε αντιμετωπίσει τέτοιες συμπεριφορές. Τη στιγμή που συνέβη, θεώρησα ότι έτσι είναι τα πράγματα. Τώρα όμως, αυτό δεν πρέπει να γίνεται. Οφείλουμε να σεβόμαστε ο ένας τον άλλον και να μην υπάρχει καμία μορφή βίας. Αυτό διεκδικούμε. Το θέμα είναι να μάθουμε να διακρίνουμε το πότε ο άλλος μας κάνει «σκουπίδι» και εισβάλλει στον προσωπικό μας χώρο. Αυτό οφείλει να σταματήσει».\nΤέλος η ηθοποιός αναφέρθηκε και στη δίκη του Πέτρου Φιλιππίδη καθώς βρέθηκε στο πλευρό των γυναικών που τον κατήγγειλαν: «Όλο αυτό που συνέβη τον τελευταίο έναν χρόνο, με τις καταγγελίες, είναι σαν μπούσουλας για το ποιες είναι οι απαγορευτικές συμπεριφορές και οι εν δυνάμει θύτες να μην μπαίνουν στην διαδικασία να προβούν σε αυτές. Όσον αφορά τη δίκη, ήταν συνειδητή μου επιλογή να στηρίξω τις κοπέλες και εμπιστεύομαι την δικαιοσύνη. Είμαστε μαζί με τα θύματα».


Ξενοδοχεία 5 αστέρων σε Εμπορικό Κέντρο Trade Center, Ηνωμένα Αραβικά Εμιράτα | Hotels.com\nΞενοδοχεία - Πέντε Αστέρων - Εμπορικό Κέντρο Trade Center\nΞενοδοχεία (Πέντε Αστέρων) κοντά σε: Εμπορικό Κέντρο Trade Center, Περιοχή Κέντρου Εμπορίου\nΜάθετε περισσότερα για τη συνοικία Εμπορικό Κέντρο Trade Center\nΨάχνετε για ξενοδοχεία 5 αστέρων σε Εμπορικό Κέντρο Trade Center; Στη Hotels.com είμαστε σίγουροι ότι θα βρείτε αυτό που αναζητάτε! Επιλέξτε ανάμεσα σε 150.000 ξενοδοχεία παγκοσμίως. Οι εκτενείς περιγραφές και φωτογραφίες των ξενοδοχείων και δωματίων, καθώς και οι 6,5 εκατ. κριτικές πελατών μας, σας βοηθούν να βρείτε εύκολα το δωμάτιο που θέλετε!\nΣτις ιστοσελίδες μας θα βρείτε τα καλύτερα και πιο πολυτελή ξενοδοχεία 5 αστέρων, πάντα με την εγγύηση ποιότητας Hotels.com. Επωφεληθείτε ακόμη από τις καταπληκτικές προσφορές μας, ώστε να κλείσετε πολυτελή δωμάτια σε Εμπορικό Κέντρο Trade Center γρήγορα και άκοπα! Είτε πρόκειται για ταξίδι τελευταίας στιγμής, είτε για οικογενειακό ταξίδι, είτε για ταξίδι αναψυχής, σίγουρα θα βρείτε το κατάλληλο δωμάτιο για εσάς, τους φίλους σας και την οικογένειά σας. Σε αυτά τα ξενοδοχεία περιλαμβάνονται παροχές, όπως κομψά έπιπλα στο δωμάτιο, υπηρεσία γκρουμ, εστιατόρια, πρωινό και σνακ, υπηρεσία παρκαδόρου, γυμναστήρια, πισίνες, κτλ. Επίσης, η υπηρεσία δωματίου είναι συνήθως διαθέσιμη όλο το εικοσιτετράωρο.\nΚάντε την κράτησή σας online ή τηλεφωνήστε δωρεάν από σταθερό στον αριθμό 00800 4414 1518. Η γραμμή εξυπηρέτησης πελατών μας είναι στη διάθεσή σας 24 ώρες την ημέρα, 7 ημέρες την εβδομάδα, και η ειδικευμένη ομάδα μας θα σας βοηθήσει να κλείσετε το καλύτερο ξενοδοχείο 5 αστέρων σε Εμπορικό Κέντρο Trade Center! Σε περίπτωση που έχετε οποιαδήποτε άλλη απορία, επικοινωνήστε μαζί μας, ή ρίξτε μια ματιά στην ιστοσελίδα μας, στις Συχνές ερωτήσεις.


ekdosi.com: Πώς είναι σήμερα οι ηθοποιοί από τον «Ιησού από τη Ναζαρέτ». Ποιοι έχουν πεθάνει;\nΠώς είναι σήμερα οι ηθοποιοί από τον «Ιησού από τη Ναζαρέτ». Ποιοι έχουν πεθάνει;\nΕδώ και αρκετά χρόνια πάντως έχουν πεθάνει ηθοποιοί όπως ο Άντονι Κουίν που υποδυόταν τον Καιάφα, η Ανν Μπάνκροφτ που έκανε τη Μαρία Μαγδαληνή, ο Ροντ Στάιγκερ που υποδύθηκε τον Πόντιο Πιλάτο, ο Τζέιμς Μέισον που υποδύθηκε τον Ιωσήφ από την Αριμαθαία, ο Λόρενς Ολίβιε τον Νικόδημο κ.ά\nΔΕΙΤΕ ΣΤΟ ΠΑΡΑΚΑΤΩ LINK ΠΩΣ ΕΙΝΑΙ ΣΗΜΕΡΑ ΤΟ ΠΑΙΔΑΚΙ ΜΕ ΤΑ ΓΑΛΑΝΑ ΜΑΤΙΑ ΠΟΥ ΥΠΟΔΥΘΗΚΕ ΤΟΝ ΧΡΙΣΤΟ ΣΕ ΜΙΚΡΗ ΗΛΙΚΙΑ.\nRead More - Διαβάστε την συνέχεια »\nfanpage.gr via ekdosi.com\nΕτικέτες ΘΡΗΣΚΕΙΑ, ΠΑΣΧΑ, ΠΩΣ ΕΙΝΑΙ ΣΗΜΕΡΑ, CINEMA


Kάρολ ο αήττητος... ~ EΡΥΘΡΟΛΕΥΚΑ ΝΕΑ\nKάρολ ο αήττητος...\nΔευτέρα, Νοεμβρίου 05, 2012 ΕΡΥΘΡΟΛΕΥΚΑ ΝΕΑ No comments\nΟλα δείχνουν ότι ο Ροϊ Κάρολ θα είναι ο βασικός πορτιέρο του Ολυμπιακού κόντρα στη Μονπελιέ. Αν ο Ζαρντίμ εκτός από τις ικανότητες του Βορειοιρλανδού υπολόγισε και την παράδοση τότε καλά θα κάνει να τον έχει κάτω από τα δοκάρια και πάλι κόντρα στους Γάλλους.\nΒλέπετε με τον Κάρολ τερματοφύλακα οι «ερυθρόλευκοι» είναι αήττητοι σε όλες τις διοργάνωσεις. Από τον περασμένο Γενάρη που άφησε τον ΟΦΗ για χάρη των Πειραιωτών ο πρώην κίπερ της Μάντσεστερ Γιουναϊτεντ έχει παίξει σε 19 ματς (δυο από αυτά ήταν φιλικά) με τα «κόκκινα».\nΤο φινάλε τους έχει βρει τον Ολυμπιακό να πανηγυρίζει 17 νίκες και μόλις δυο ματς (και τα δυο εκτός έδρας) να λήγουν ισόπαλα. Να δούμε αν στο 20ο του παιχνίδι θα συνεχίσει το αήττητο σερί του ο Κάρολ με τους πρωταθλητές Ελλάδας σε ένα κρίσιμο ματς όπως αυτό με τους πρωταθλητές Γαλλίας.\nΤο σερί του Κάρολ με τον Ολυμπιακό:\n03/11/12-SL-Ολυμπιακός - ΟΦΗ 2-0 Ν 90'\n29/10/12-SL-Αρης - Ολυμπιακός 2-2 Ι 90'\n24/10/12-CHL-Μονπελιέ - Ολυμπιακός 1-2 Ν 90'\n20/10/12-SL-Ολυμπιακός - Σκόντα Ξάνθη 4-0 Ν 90΄\n07/10/12-SL-Ολυμπιακός - Αστέρας Τρ. 1-0 Ν 90'\n29/09/12-SL- Ατρόμητος - Ολυμπιακός 0-1 Ν 90΄\n23/09/12-SL-Ολυμπιακός - Πανθρακικός 4-1 Ν 90'\n15/09/12-SL- Γιάννινα - Ολυμπιακός 1-2 Ν 90'\n02/09/12-SL-Ολυμπιακός - Λεβαδειακός 4-0 Ν 90'\n26/08/12-SL-Βέροια - Ολυμπιακός 1-2 Ν 90'\n19/05/12-ΦΙ-Μέλμπουρν - Ολυμπιακός 1-4 Ν 30\n09/05/12-ΦΙ-Ολυμπιακός - Ερυθρ Αστέρας 2-1 Ν 28\n28/04/12-ΚΥΠ-Ατρόμητος - Ολυμπιακός 1-2 Ν 120\n22/04/12-SL-Ατρόμητος - Ολυμπιακός 0-2 Ν 90'\n18/04/12-SL-Γιάννινα - Ολυμπιακός 0-4 Ν 90'\n04/04/12-ΚΥΠ-ΟΦΗ - Ολυμπιακός 0-0 Ι 90'\n21/03/12-ΚΥΠ-Ολυμπιακός - ΟΦΗ 1-0 Ν 90'\n23/02/12- UΕ-Ολυμπιακός - Ρουμπίν Καζάν 1-0 Ν 90'\n14/02/12-UΕ-Ρουμπίν Καζάν - Ολυμπιακός 0-1 Ν 18'\nΤην ανάγκη να πάρει ο Ολυμπιακός την νίκη απέναντι στην Μονπελιέ στο Καραϊσκάκη ώστε να αυξήσει τις πιθανότητες πρόκρισής του στην επόμενη φάση του Τσάμπιονς Λιγκ, υπογράμμισε ο Ρόι Κάρολ. Με δηλώσεις του ο γκολκίπερ των «ερυθρολεύκων» επισήμανε ότι η ομάδα του πρέπει να παίξει πολύ πιο επιθετικά σε σχέση με το ματς της Γαλλίας.\nΜιλώντας στην κάμερα της NOVA, ο Κάρολ, αναφέρθηκε επίσης στον τρόπο με τον οποίο συνεργάζεται με τους αμυντικούς που βρίσκονται κοντά του στο γήπεδο αλλά και στην συμπεριφορά που έχει προς τους νέους, στην προσπάθειά του να τους μεταφέρει τις γνώσεις του.\nΑναλυτικά οι δηλώσεις του Κάρολ:\nΗ νίκη σας στο «Μοσόν» άλλαξε τις ισορροπίες στον όμιλό σας. Ποιος είναι ο πρώτος σας στόχος στη διοργάνωση. Ή αν προτιμάς, ποιος μπορεί να είναι ο ρεαλιστικός στόχος του Ολυμπιακού, η πρόκριση στους «16» του Τσάμπιονς Λιγκ ή η μετάταξη στους «32» του Europa League;\n«Θα προσπαθήσουμε να πάμε όσο πιο μακριά γίνεται. Βεβαίως, όλοι στην ομάδα θέλουμε να προκριθούμε στην νοκ άουτ φάση, γιατί αυτό είναι ότι πιο σπουδαίο μπορείς να καταφέρεις. Θυμάμαι τότε που έπαιζα με την Μάντσεστερ Γιουνάιτεντ, όλος ο κόσμος παρακολουθούσε εκείνα τα ματς. Επομένως θα είναι σπουδαίο επίτευγμα για τον Ολυμπιακό, εάν καταφέρει και περάσει απ' τη φάση των ομίλων. Η πρόσφατη εκτός έδρας νίκη, μας έδωσε αυτοπεποίθηση. Πετύχαμε δύο πολύ ωραίο γκολ. Πήραμε τη νίκη. Βεβαίως χρειαζόμαστε και «βοήθειες» απ' τα άλλα αποτελέσματα. Δηλαδή η Άρσεναλ να χάσει απ' την Σάλκε, γιατί η αγγλική ομάδα έχει έξι πόντους και εμείς τρεις. Εμείς, βεβαίως πρέπει να κοιτάξουμε το δικό μας παιχνίδι, να πάρουμε τη νίκη πάσει θυσία. Δεν υπάρχει καμία αμφιβολία. Βεβαίως, αν δεν ηττηθούμε θα είναι κάτι καλό και για μία θέση στο Europa League. Προσωπικά όμως θα ήθελα να πάμε όσο πιο μακριά γίνεται στο Champions League».\nΤι θα ήθελες στο άλλο παιχνίδι του ομίλου, ανάμεσα στην Σάλκε και την Άρσεναλ;\n«Αυτή τη στιγμή στη βαθμολογία πάνω από εμάς είναι η Αρσεναλ την οποία υποδεχόμαστε στο τελευταίο ματς και προτελευταίο ματς στην έδρα της Σάλκε. Αν ηττηθεί η Άρσεναλ στην Γερμανία, εμείς την έχουμε εντός έδρας. Και αν νικήσουμε την Τρίτη τη γαλλική ομάδα και υπάρξει μία ισοπαλία με την Σάλκε, δεν ξέρεις τι μπορεί να συμβεί την τελευταία αγωνιστική εντός έδρας. Θα είναι ωραίο να υποδεχόμαστε στην τελευταία αγωνιστική την Άρσεναλ με στόχο τη νίκη. Βεβαίως, ο δρόμος είναι μακρύς ακόμη. Απομένουν τρία ματς. Πρέπει να επικεντρωθούμε στο ματς της Τρίτης. Όλοι μας γνωρίζουμε τι πρέπει να κάνουμε. Σε σχέση με τον αγώνα της Γαλλίας, θα πρέπει να είμαστε πιο επιθετικοί. Στη Γαλλία στο πρώτο ημίχρονο αμυνθήκαμε, μείναμε πίσω. Μόλις δεχθήκαμε το γκολ αρχίσαμε να παίζουμε μπάλα. Ασκήσαμε πίεση. Ήμασταν επιθετικοί. Αυτό πρέπει να το κάνουμε απ' το πρώτο λεπτό, με το που θα ακουστεί το πρώτο σφύριγμα. Και να συνεχίσουμε σε αυτό το ρυθμό, προϊόντος του χρόνου».\nΤι δείχνει η ανατροπή του σκορ στο ματς με την Μονπελιέ για τη νοοτροπία του Ολυμπιακού;\n«Νομίζω είναι καλό για τους νεαρούς ποδοσφαιριστές, το γεγονός πως επιστρέψαμε στο παιχνίδι, ενώ βρεθήκαμε πίσω στο σκορ. Κάνει καλό στην αυτοπεποίθησή τους, απέναντι σε ομάδες οι οποίες είναι ποιοτικές και με τις οποίες αν κάνεις λάθος θα το πληρώσεις. Νομίζω πως αυτή η νίκη στη Γαλλία, εκτόξευσε την αυτοπεποίθηση των παικτών, ενόψει και του εντός έδρας ματς. Σε αυτού του είδους τα παιχνίδια, πρέπει να είσαι προσηλωμένος και στα 90 λεπτά. Θα είναι όμως ένα εντελώς διαφορετικό ματς. Η Μονπελιέ θα έρθει για να νικήσει. Και εμείς το ίδιο θέλουμε. Επομένως θα είναι μία μάχη ανάμεσα σε δύο ομάδες που θα παλέψουν για τους τρεις βαθμούς. Επομένως, νομίζω πως θα έχει πολύ ενδιαφέρον αυτό το παιχνίδι».\nΠόσο διαφορετική περιμένεις την Μονπελιέ στο Καραϊσκάκη;\n«Ο αντίπαλος θα είναι πιο επιθετικός. Στο παιχνίδι στη Γαλλία είχε περισσότερη κατοχή. Εμείς, όμως, είχαμε τον τρόπο να αντιδράσουμε. Τώρα, ο αντίπαλος θα είναι πολύ πιο επιθετικός. Θα μας πιέσει στο δικό μας μέρος του γηπέδου. Θα επιχειρήσει περισσότερες προσπάθειες. Έχουμε, όμως, το πλεονέκτημα ότι παίζουμε στην έδρα μας. Βεβαίως, έχουμε την πίεση απ' τον κόσμο να πάρουμε αποτέλεσμα. Αλλά με τις φωνές, τις κραυγές, τις ιαχές των φιλάθλων μας οι οποίοι όλοι γνωρίζουμε τι ατμόσφαιρα δημιουργούν στις βραδιές του Champions League, θα δημιουργηθεί ένα δύσκολο σκηνικό για τη γαλλική ομάδα. Όπως προείπα, όμως, πρέπει να ξεκινήσουμε καλά, να επιβάλουμε το ρυθμό μας και να πάρουμε τον έλεγχο».\nΕίδες απ' τον πάγκο τα δύο πρώτα ευρωπαϊκά ματς. Έπαιξες στη Γαλλία. Πόσο δύσκολο είναι να μένεις στον πάγκο, ενώ είσαι βασικός στο πρωτάθλημα;\n«Όποια σημασία και αν έχει το παιχνίδι, πάντα θέλεις να παίζεις. Πόσο μάλλον εγώ που έμεινα εκτός ποδοσφαίρου για οκτώ μήνες. Άρα εγώ θέλω να παίζω όσο το δυνατόν περισσότερο. Να δίνω τον καλύτερό μου εαυτό για το σύλλογο, το τεχνικό επιτελείο, τους φιλάθλους. Ήταν δύσκολο για εμένα που έχασα τα δύο πρώτα ματς. Ο προπονητής κάνεις τις επιλογές. Τον σέβομαι. Αυτός αποφασίζει. Πρέπει πάντα να σέβεσαι το τεχνικό επιτελείο. Είμαι επαγγελματίας και αυτό κάνω. Πάντα πρέπει να προσπαθείς σκληρά στην προπόνηση. Και όταν έρθει η στιγμή πρέπει να είσαι έτοιμος να μπεις και να παίξεις. Αυτό έχω κάνει. Και ελπίζω να κρατήσω τη θέση μου και για τα επόμενα παιχνίδια».\nΛόγω της εμπειρίας σου, αισθάνεσαι και λίγο ως δάσκαλος για τους νεότερους ποδοσφαιριστές, ώστε στη διάρκεια του αγώνα να δώσεις οδηγίες; Στους αγώνες σε βλέπουμε να μιλάς αρκετά στους συμπαίκτες σου.\n«Προσπαθώ να μεταδώσω τις γνώσεις μου στους νεαρούς ποδοσφαιριστές. Έχουμε μία νεαρή ομάδα. Πάντα δίνω τον καλύτερό μου εαυτό για όλους. Θυμάμαι όταν εγώ ήμουν νέος σε ηλικία και άκουγα τους έμπειρους, τον Ρόι Κιν, τον Ράιαν Γκιγκς. Σίγουρα ξεχωρίζω τον Ρόι Κιν που μου φώναζε πολύ. Αυτό είναι το στιλ μου. Πάντα μιλάω στην τετράδα των αμυντικών μου. Ενίοτε δεν με καταλαβαίνουν γιατί ουρλιάζω. Αλλά έτσι κάνω. Και όλοι οι ποδοσφαιριστές έτσι πρέπει να κάνουν, γιατί όταν μιλάς στην αμυντική τετράδα, οι αμυντικοί μιλούν στους μέσους και οι μέσοι στους επιθετικούς. Έτσι επικοινωνεί η ομάδα εντός αγωνιστικού χώρου. Όλοι οι νεαροί παίκτες που έρχονται από διάφορα μέρη του κόσμου αντιλαμβάνονται πόσο μεγάλος σύλλογος είναι ο Ολυμπιακός. Πρέπει να ωριμάσουν. Και γι' αυτό προσπαθώ να τους μεταδώσω τις γνώσεις μου».\nΚάνεις συχνά αναφορές στην Μάντσεστερ Γιουνάιτεντ, όπου είχες αγωνιστεί κατά το παρελθόν. Θα είχε ενδιαφέρον για εσένα να διασταυρωθεί ο Ολυμπιακός με την Μάντσεστερ Γιουνάιτεντ σε μία απ' τις επόμενες φάσεις της διοργάνωσης;\n«Ήλπιζα να κοντραριστούμε στη φάση των ομίλων, αλλά δε συνέβη αυτό. Ποτέ δεν ξέρεις, αν περάσουμε στη νοκ άουτ φάση. Πρέπει να αντιμετωπίζεις το κάθε ματς ξεχωριστά. Είναι το μόνο που απομένει να κάνουμε».


Μέλη του ΣΥΡΙΖΑ κατέλαβαν το γραφείο του Γ. Μέργου - Πολιτική - Ειδήσεις NewsIt.gr\nΜέλη του ΣΥΡΙΖΑ κατέλαβαν το γραφείο του Γ. Μέργου Διαδώστε αυτό το άρθρο\nΤελευταία ενημέρωση: 14.02.2013 | 10:30\nΠρώτη δημοσίευση: 14.02.2013 | 10:22 Μέλη του ΣΥΡΙΖΑ πραγματοποιούν συμβολική κατάληψη στο γραφείο του Γ.Γ. του υπουργείου Οικονομικών Γιώργου Μέργου διαμαρτυρόμενοι για τις δηλώσεις του περί ανάγκης μείωσης του κατώτατου μισθού στην Ελλάδα\nΤα μέλη του ΣΥΡΙΖΑ επέλεξαν να καταλάβουν το προσωπικό γραφείο του κ. Μέργου στην οδό Σταδίου αποφεύγοντας πιθανές εντάσεις με κατάληψη στο γραφείο του στο υπουργείο καθώς υπάρχει το προηγούμενο με την κατάληψη από μέλη του ΠΑΜΕ στο υπουργείο Εργασίας.\nΣύμφωνα με την ανακοίνωση της νεολαίας του ΣΥΡΙΖΑ οι δηλώσεις Μέργου έρχονται να επιβεβαιώσουν τις προθέσεις την κυβέρνησης για ακόμη μεγαλύτερη συμπίεση των μισθών.\nΗ απεργία της Τετάρτης να γίνει η αρχή του τέλους τους. Όλοι και όλες στους δρόμους για την ανατροπή.\nΠοιός είναι ο κύριος Γιώργος Μέργος Προαναγγελία για νέα μείωση στον κατώτατο μισθό; - Πόσο “λάθος” έκανε ο Γ.Γ. του υπουργείου Οικονομικών Tα "μαζεύει" η κυβέρνηση και ο Μέργος: Σε πολύ χαμηλά επίπεδα οι μισθοί ... δεν θα μειωθούν Στουρνάρας και Βρούτσης τρέχουν να μαζέψουν την γκάφα Μέργου που δήλωσε ότι ο κατώτατος μισθός στην Ελλάδα παραμένει υψηλός


Χρήση κωδικών πρόσβασης εφαρμογών σε εφαρμογές που δεν υποστηρίζουν την επαλήθευση σε δύο βήματα\nΜετά την ενεργοποίηση της επαλήθευσης σε δύο βήματα ή τη ρύθμιση της εφαρμογής Authenticator, ενδέχεται να αντιμετωπίσετε προβλήματα, αν χρησιμοποιείτε εφαρμογές ή οι παλιότερες συσκευές (όπως Windows Phone 8 και Xbox 360) που δεν υποστηρίζουν την επαλήθευση σε δύο βήματα.\nΑν έχετε ενεργοποιήσει την επαλήθευση σε δύο βήματα και μια εφαρμογή δεν σας ζητά να καταχωρήσετε κωδικό ασφάλειας κατά την είσοδο, ίσως μπορέσετε να εισέλθετε με έναν κωδικό πρόσβασης εφαρμογής αντ' αυτού. Ένας κωδικός πρόσβασης εφαρμογής είναι ένας μεγάλος κωδικός πρόσβασης που δημιουργείται τυχαία και τον οποίο μπορείτε να εισαγάγετε μόνο μία φορά αντί για τον κανονικό κωδικό πρόσβασής σας κατά την είσοδο σε μια εφαρμογή ή συσκευή που δεν υποστηρίζει την επαλήθευση σε δύο βήματα.\nΠρέπει να δημιουργήσετε έναν κωδικό πρόσβασης εφαρμογής μόνο αν έχετε ενεργοποιήσει την επαλήθευση σε δύο βήματα και χρησιμοποιείτε μια εφαρμογή που δεν την υποστηρίζει.\nΣημείωση: Αν έχετε ξεχάσει τον κωδικό πρόσβασης, αν αντιμετωπίζετε πρόβλημα με την επαναφορά του κωδικού πρόσβασης, αν δεν μπορείτε να βρείτε τον κωδικό ασφαλείας ή αν αντιμετωπίζετε άλλα προβλήματα εισόδου στον λογαριασμό σας, ανατρέξτε στο θέμα Όταν δεν είναι δυνατή η είσοδος στον λογαριασμό Microsoft.\nΠώς να δημιουργήσετε ένα νέο κωδικό πρόσβασης εφαρμογής\nΓια να δημιουργήσετε έναν νέο κωδικό πρόσβασης εφαρμογής για μια εφαρμογή ή συσκευή, ακολουθήστε τα παρακάτω βήματα. Μπορείτε να επαναλάβετε αυτά τα βήματα για να δημιουργήσετε έναν κωδικό πρόσβασης εφαρμογής για όσες εφαρμογές ή συσκευές χρειάζεστε.\nΜεταβείτε στη σελίδα Βασικές αρχές ασφαλείας και εισέλθετε στον λογαριασμό Microsoft.\nΣτην περιοχή Κωδικοί πρόσβασης εφαρμογών, επιλέξτε Δημιουργία νέου κωδικού πρόσβασης εφαρμογής. Δημιουργείται νέος κωδικός πρόσβασης εφαρμογής και εμφανίζεται στην οθόνη σας.\nΚαταχωρήστε αυτόν τον κωδικό πρόσβασης εφαρμογής εκεί όπου κανονικά θα καταχωρούσατε τον κωδικό πρόσβασης του λογαριασμού Microsoft στην εφαρμογή.\nΣημείωση: Αφού δημιουργήσετε και καταχωρήσετε έναν κωδικό πρόσβασης εφαρμογής για μια συγκεκριμένη εφαρμογή ή συσκευή, συνήθως δεν απαιτείται να το επαναλάβετε.\nΜέθοδοι εισόδου για εφαρμογές και συσκευές\nΟρισμένες εφαρμογές ή συσκευές απαιτούν ελαφρώς διαφορετική μέθοδο εισόδου. Οι πιο συνηθισμένες εμφανίζονται εδώ. Κάντε κλικ σε εκείνη που σας ενδιαφέρει και θα ανοίξει για να εμφανιστούν περισσότερες πληροφορίες:\nΌταν ενεργοποιήσετε την επαλήθευση σε δύο βήματα, την επόμενη φορά που θα πραγματοποιήσετε λήψη του προφίλ σας στο Xbox ή που θα εισέλθετε στην κονσόλα Xbox, θα σας ζητηθεί να καταχωρήσετε τον κωδικό πρόσβασης του λογαριασμού Microsoft. Ακολουθήστε αυτά τα βήματα:\nΕπισκεφτείτε τη σελίδα Βασικές αρχές ασφαλείας στο Internet για να αποκτήσετε έναν κωδικό πρόσβασης εφαρμογής.\nΚαταχωρήστε τον κωδικό πρόσβασης εφαρμογής στο Xbox 360 αντί για τον κωδικό πρόσβασης του λογαριασμού Microsoft.\nΑν δεν θέλετε να καταχωρείτε έναν κωδικό πρόσβασης εφαρμογής κάθε φορά που εισέρχεστε στην κονσόλα, επιλέξτε το πλαίσιο ελέγχου Απομνημόνευση των στοιχείων μου.\nΕφαρμογή υπολογιστή του Outlook για το Office 2010 ή παλιότερη έκδοση\nΕάν έχετε ήδη συγχρονίσει το ηλεκτρονικό ταχυδρομείο σας στο Outlook.com με την εφαρμογή υπολογιστή του Outlook για το Office 2010 ή παλαιότερη έκδοση, ακολουθήστε τα εξής βήματα:\nΚάντε διπλό κλικ στον λογαριασμό Microsoft για τον οποίο ενεργοποιήσατε την επαλήθευση σε δύο βήματα.\nΑν θέλετε να προσθέσετε τον λογαριασμό Microsoft στην εφαρμογή υπολογιστή του Outlook για το Office 2010 ή παλαιότερη έκδοση, ακολουθήστε τα παρακάτω βήματα:\nΚαταχωρήστε το όνομά σας στο πλαίσιο Όνομα. Στο πλαίσιο Διεύθυνση ηλεκτρονικού ταχυδρομείου, καταχωρήστε τη διεύθυνση ηλεκτρονικού ταχυδρομείου για το λογαριασμό σας Microsoft.\nΣτα πλαίσια Κωδικός πρόσβασης και Επαναπληκτρολόγηση κωδικού πρόσβασης, καταχωρήστε τον κωδικό πρόσβασης εφαρμογής αντί για τον κωδικό πρόσβασης του λογαριασμού σας Microsoft και έπειτα κάντε κλικ στο κουμπί Επόμενο.\nΠροεπιλεγμένη εφαρμογή ηλεκτρονικού ταχυδρομείου σε τηλέφωνο Android\nΑν χρησιμοποιείτε την προεπιλεγμένη εφαρμογή αλληλογραφίας στο τηλέφωνο Android, ακολουθήστε τα παρακάτω βήματα.\nΠατήστε το λογαριασμό σας Microsoft.\nΜεταβείτε στις Βασικές αρχές ασφαλείας στο Internet για να αποκτήσετε έναν κωδικό πρόσβασης εφαρμογής.\nΣημείωση: Αν χρησιμοποιείτε την εφαρμογή ηλεκτρονικού ταχυδρομείου Outlook.com στο τηλέφωνο Android, δεν χρειάζεστε κωδικό πρόσβασης εφαρμογής.\nΑν χρησιμοποιείτε την εφαρμογή ηλεκτρονικού ταχυδρομείου Outlook.com στο τηλέφωνο BlackBerry, ακολουθήστε τα παρακάτω βήματα:\nΣτο τηλέφωνό σας, αντικαταστήστε τον κωδικό πρόσβασης για τον λογαριασμό Microsoft με τον κωδικό πρόσβασης εφαρμογής.\nΑποθήκευση αρχείων στο web με το Microsoft Office 2010\nΑν θέλετε να αποθηκεύσετε αρχεία του Office 2010 στο web, θα πρέπει να εισέλθετε με έναν κωδικό πρόσβασης εφαρμογής. Τα βήματα είναι λίγο διαφορετικά, ανάλογα με την εφαρμογή Office που χρησιμοποιείτε.\nΣτο πλαίσιο Διεύθυνση ηλεκτρονικού ταχυδρομείου, καταχωρήστε τη διεύθυνση ηλεκτρονικού ταχυδρομείου για το λογαριασμό σας Microsoft.\nΓια να αποθηκεύσετε ένα αρχείο Word, Excel ή PowerPoint στο web, ακολουθήστε τα παρακάτω βήματα:\nΑποθήκευση αρχείων στο web με το Microsoft Office για Mac 2011


MFK Chrudim Viktoria Zizkov ζωντανά αποτελέσματα, livescore και live streaming - SofaScore\nMFK Chrudim - Viktoria Zizkov Ζωντανά αποτελέσματα, livescore και live streaming\nMFK Chrudim Viktoria Zizkov ζωντανά αποτελέσματα (και ζωντανή μετάδοση, live streaming βίντεο του αγώνα*) ξεκινά στις 17.8.2019. και ώρα 08:15 UTC ώρα στο γήπεδο Stadion Za Vodojemem, Chrudim, Czech Republic για το FNL - Czech Republic. Στο SofaScore ζωντανά αποτελέσματα μπορείτε να βρείτε όλα MFK Chrudim εναντίον Viktoria Zizkov τα προηγούμενα αποτελέσματα με τους H2H αγώνες. Οι σύνδεσμοι MFK Chrudim εναντίον Viktoria Zizkov με τα βίντεο Στιγμιότυπα βρίσκονται στην καρτέλα "μέσα" και εμφανίζονται για τους πιο γνωστούς αγώνες όταν ανέβουν στο YouTube η το Dailymotion. Δεν είμαστε υπεύθυνοι για κανένα περιεχόμενο που αφορά τα video για οποιαδήποτε νομική ανησυχία παρακαλούμε επικοινωνήστε με τους νόμιμους κατόχους των βίντεο ή με τους λογισμικού μεταφόρτωσης τους.\nΜπορείς να παρακολούθησεις MFK Chrudim εναντίον Viktoria Zizkov ζωντανά στο ίντερνετ αν είσαι κατοχυρωμένο μέλος της bet365, της ηγετικής ιντερνετικής εταιρίας στοιχημάτων που έχει κάλυψη για περισσότερο από 140.000 αθλητικές εκδηλώσεις με ζωντανά στοιχήματα κατά τη διάρκεια ενός χρόνου. Αν αυτός ο αγώνας καλύπτεται από τη ζωντανή κάλυψη της bet365 μπορείς να παρακολουθήσεις τον ποδόσφαιρο αγώνα MFK Chrudim Viktoria Zizkov στο iPhone, iPad, Android ή Windows κινητό σου. Είναι ακόμα εύκολο να βρεις τις καλύτερες φάσεις και νέα από τις πιο δημοφιλής κατηγορίες αθλημάτων όλου του κόσμου. Τα ζωντανά προγνωστικά της bet365 μπορούν να ιδωθούν στην κατηγορία ποδόσφαιρο ζωντανά αποτελέσματα του SofaScore. Δεν προσφέρουμε πρόγραμμα τηλεόρασης εδώ, αν θέλεις να παρακολουθήσεις αυτόν τον τον αγώνα είναι πιθανό να το βρείς σε κάποια δημοφιλή κανάλια όπως iTV, BBC, Al Jazeera Sports, Sky Sports, Gol TV, Canal+, SportTV, Fox Soccer, Setanta, ESPN, κτλ.\nΟΝΟΜΑ: MFK Chrudim - Viktoria Zizkov\nΜΕΡΟΣ: Stadion Za Vodojemem, Chrudim ,Czech Republic\nMFK Chrudim ζωντανά αποτελέσματα, πρόγραμμα και σκορ\nΗ εφαρμογή SofaScore Livescore είναι διαθέσιμη σε iPhone και iPad, σε Android μέσω Google Play και στα κινητά τηλέφωνα με λειτουργικό Windows. Μπορείτε να βρείτε την εφαρμογή μας σε όλα τα καταστήματα σε πολλές διαφορετικές γλώσσες ως ''SofaScore''. Εγκαταστήστε την εφαρμογή του SofaScore και ακολουθείστε MFK Chrudim Viktoria Zizkov live score στο κινητό σας τηλέφωνο!\n*ΣΗΜΑΝΤΙΚΗ ΣΗΜΕΙΩΣΗ - To Sofascore.com σε συνεργασία με την bet365 προσφέρει πάνω από 140000 γεγονότα σε Ζωντανή Μετάδοση ανά χρόνο. Ωστόσο, να σημειωθεί ότι τα δικαιώματα πνευματικής ιδιοκτησίας για το stream τέτοιων γεγονότων, συνήθως κατέχονται σε επίπεδο χώρας και γι'αυτό, ανάλογα με τη τοποθεσία σας, μπορεί να υπάρχουν ορισμένα γεγονότα, που ίσως να μη μπορείτε να τα δείτε λόγω των παραπάνω περιορισμών. Πριν μπείτε στην bet365 και βάλετε χρήματα στον λογαριασμό σας για να δείτε MFK Chrudim Viktoria Zizkov ή οποιοδήποτε άλλο συγκεκριμένο γεγονός μέσω του ζωντανού stream της bet365, συνιστάται να ελέγξετε με την bet365, εάν μπορείτε να δείτε το stream αυτού του γεγονότος, στη τοποθεσία διαμονής σας. Μάθετε περισσότερα επικοινωνόντας με την bet365 εδώ , μέσω τηλεφώνου, ταχυδρομείου, ηλεκτρονικής αλληλογραφίας ή συνομιλίας.


«Βασίζονται σε Κινέζους» | Onsports.gr\nhome ΣπορΆλλα Σπορ«Βασίζονται σε Κινέζους» Κοινοποιήστε\n«Βασίζονται σε Κινέζους»\tΣυντάκτης: Onsports Team\nΔημοσίευση: Τετάρτη, 20 Απριλίου 2011 17.44\nΓια τον αντίπαλο της Εθνικής ομάδας στους τελικούς της Ευρωπαϊκής Λίγκας μιλούν οι Βατσακλής και Παπαγεωργίου.\tΜέχρι τον Οκτώβριο θα πρέπει να περιμένουν οι παίκτες της Εθνικής ομάδας για να διεκδικήσουν τον τίτλο στην Standard Division της Ευρωπαϊκής Λίγκας, μετά την πρόκριση του αντιπροσωπευτικού μας συγκροτήματος στον τελικό απέναντι στην Τουρκία. Ο ομοσπονδιακός προπονητής, Κώστας Βατσακλής, στέκεται στο γεγονός ότι οι βασικοί παίκτες των αντιπάλων μας είναι κινεζικής καταγωγής: «Θα είναι δύο δύσκολα παιχνίδια γιατί πρέπει να γνωρίζει ο κόσμος ότι η Τουρκία έχει στο ρόστερ της τρεις Κινέζους αθλητές. Αν παίξουν και οι τρεις στον τελικό- καθώς έχουν αυτό το δικαίωμα- τότε θα είναι πολύ σκληροί αντίπαλοι. Θα έλεγα ότι είναι μοιρασμένες οι πιθανότητες για το χρυσό μετάλλιο στην κατηγορία. Θα δούμε, έχουμε καιρό μέχρι το φθινόπωρο», ήταν το σχόλιο του.\nΜιλώντας για τους τελικούς, ο Κώστας Παπαγεωργίου, που στον δεύτερο ημιτελικό επί της Πορτογαλίας πέτυχε την καθοριστική δεύτερη νίκη, είπε: «Η Τουρκία είναι πολύ δυνατή ομάδα και σχεδόν πάντα αγωνίζεται με τουλάχιστον δύο από τους Κινέζους αθλητές της. Την αντιμετωπίσαμε πριν από δύο χρόνια στους Μεσογειακούς Αγώνες και είχαμε νικήσει πολύ δύσκολα. Αργούν ακόμα πάντως και τα δύο παιχνίδια και δεν ξέρουμε σε τι φόρμα θα είναι οι δύο ομάδες τον Οκτώβριο. Εμείς έχουμε άλλες διοργανώσεις νωρίτερα, στους οποίους δίνουμε προσοχή και πρώτα απ’ όλα το Παγκόσμιο πρωτάθλημα του Ρότερνταμ, που θα γίνει τον ερχόμενο μήνα».\tΚατηγορία: Άλλα Σπορ


Βαθύ Κόκκινο | Το ποτάμι της όξινης απορροής και το ποτάμι της οργής\nΚυριακή, 5 Δεκεμβρίου, 2021 13:25:18\nΤις μέρες του Πάσχα, η Β. Χαλκιδική είδε ξανά την ντροπιαστική εικόνα του Κοκκινόλακκα, του ποταμιού που διέρχεται από τα υπόγεια έργα των μεταλλείων Μαντέμ Λάκκου και Μαύρων Πετρών και εκβάλλει στον κόλπο της Ιερισσού να έχει βαφτεί κόκκινο από τα όξινα νερά των μεταλλείων. Το φαινόμενο ξεκίνησε τη Μεγάλη Παρασκευή και συνεχίστηκε ανεξέλεγκτο για αρκετές μέρες, με την «υπεύθυνη» εταιρεία Ελληνικός Χρυσός να ρίχνει με τα τσουβάλια ασβέστη για να εξουδετερώσει την οξύτητα.\nBασικός όρος της περιβαλλοντικής αδειοδότησης της «επένδυσης» είναι η πλήρωση όλων των υπόγειων κενών από τις παλαιές και νέες εκμεταλλεύσεις (ΚΥΑ 201745/2011, όροι δ2.176, δ2.178, δ3.54, δ3.46). Η πλήρωση των κενών («λιθογόμωση») έχει διπλό στόχο: α) την σταθερότητα της επιφάνειας του εδάφους και την αποφυγή καθιζήσεων και β) την κατά το δυνατό αποφυγή κυκλοφορίας νερού και αέρα στις στοές και τη δημιουργία όξινης απορροής. Η λιθογόμωση είναι επιτρεπτό να γίνεται ΜΟΝΟ με αδρανή υλικά, χωρίς δυναμικό παραγωγής οξύτητας. Όμως η ΚΥΑ ορίζει σαν υλικό λιθογόμωσης των υπόγειων στοών των μεταλλείων Μαύρων Πετρών και Μαντέμ Λάκκου τα τέλματα εμπλουτισμού των Μεταλλευτικών Εγκαταστάσεων Στρατωνίου που στη ΜΠΕ της ΕΛΛΗΝΙΚΟΣ ΧΡΥΣΟΣ χαρακτηρίζονται “αδρανή”, με την προσθήκη λίγου τσιμέντου.\nΌπως αναλυτικά τεκμηριώνει σε άρθρο του με τίτλο “Η χρησιμοποίηση τελμάτων με υψηλή περιεκτικότητα σε θειούχα ορυκτά ως υλικό λιθογόμωσης του μεταλλείου Μαύρων Πετρών”, ο μηχανικός μεταλλείων κ. Γ. Ψυχογιόπουλος (μέλος της επιτροπής του άρθρου 3 του ΚΜΛΕ για την παρακολούθηση της τήρησης των όρων της απόφασης έγκρισης τεχνικής μελέτης του μεταλλείου Μαύρων Πετρών), ο χαρακτηρισμός των τελμάτων ως «αδρανή» από την εταιρεία έγινε με τη χρήσηακατάλληλης μεθοδολογίας. Στην πραγματικότητα, τα τέλματα είναι έντονα οξεοπαραγωγά και σύμφωνα με τον Ευρωπαϊκό Κατάλογο Αποβλήτων,ταξινομούνται στα «επικίνδυνα απόβλητα».\nΗ παραγωγή οξύτητας από τα θειούχα τέλματα στα υπόγεια προκαλεί διάλυση του τσιμέντου, με αποτέλεσμα η λιθογόμωση να μην επιτελεί κανέναν από τους δυο ρόλους της: δεν αποτρέπει μακροπρόθεσμα τις καθιζήσεις (κατακαημένη Στρατονίκη…) και δεν εμποδίζει τη δημιουργία όξινης απορροής. Οι ποσότητες των νερών που έρχονται σε επαφή με τα θειούχα τέλματα της λιθογόμωσης είναι τώρα σημαντικά μεγαλύτερες από ότι ήταν στο παρελθόν, αφού το δίκτυο των στοών επεκτείνεται. Στο έντονα κατακερματισμένο από την εξόρυξη περιβάλλον των υπόγειων στοών δεν υπάρχουν φυσικά συστήματα στεγανοποίησης και συλλογής των στραγγισμάτων.Οποιαδήποτε εκχυλίσματα ρυπαίνουν άμεσα τα υπόγεια και επιφανειακά νερά. Γι’αυτό ο Κοκκινόλακκας κάθε τρεις και λίγο βάφεται κόκκινος και θα συνεχίσει να βάφεται κόκκινος.\nΗ απόθεση των επικινδύνων αποβλήτων στις υπόγειες στοές των Μαύρων Πετρών ξεκίνησε το 2000 από την TVX, «νομιμοποιήθηκε» για την Ελληνικός Χρυσός με την ΚΥΑ 201745/2011 και πήρε την τελική σφραγίδα “νομιμότητας” με την απόφαση 1492/2013 του ΣτΕ. Η Διοίκηση και το ΣτΕ πείστηκαν από τις ΨΕΥΔΕΙΣ διαβεβαιώσεις της εταιρείας αγνοώντας τις υποδείξεις της Δ/σης Μεταλλευτικών και Βιομηχανικών Ορυκτών που ζητούσε να τεκμηριωθεί η περιβαλλοντική συμβατότητα των τελμάτων εμπλουτισμού με τη διαδικασιά της λιθογόμωσης. Δηλαδή, ακριβώς ότι έγινε με τη μέθοδο-μαϊμού της «ακαριαίας τήξης»… Όπως καταλήγει το άρθρο του κ. Ψυχογιόπουλου: “δεν τεκμηριώνεται η άποψη της εταιρείας που γίνεται αποδεκτή από το ΣτΕ ότι: η επικινδυνότητα του υλικού λιθογόμωσης διερευνήθηκε και αξιολογήθηκε επισταμένως και η σύνθεση και χρήση του είναι περιβαλλοντικά ασφαλής”.\nΚαι οι «εγγυητές της προστασίας του περιβάλλοντος»!\nΟι Πρόεδροι των Σωματείων εργαζομένων στην εταιρεία διαβεβαιώνουν ότι οι ίδιοι οι εργαζόμενοι είναι οι εγγυητές της προστασίας του περιβάλλοντος: «Το περιβάλλον θα το προστατεύσουμε εμείς»! Φαίνεται ότι απορροφήθηκαν τόσο τις τελευταίες μέρες στην προσπάθεια να κατακλύσουν την Αθήνα την Πέμπτη 16 Απριλίου με πρασινοκίτρινα γιλέκα που τους ξέφυγαν τα κόκκινα ποτάμια. Δεν τα γνωρίζουν όλα αυτά; Ασφαλώς και τα γνωρίζουν, άλλωστε αυτοί οι ίδιοι ήταν που μας είπαν πόσο εύθρυπτο γίνεται το τσιμέντο της λιθογόμωσης λίγους μήνες μετά την τοποθέτησή τους, λογώ της δράσης των οξέων. Η Ελληνικός Χρυσός μεταχειρίζεται τον τόπο μας σα σκουπιδοτενεκέ τοξικών αποβλήτων και χαβούζα όξινης απορροής και μια μερίδα των κατοίκων το έχει αποδεχθεί αυτό και χειροκροτεί. Πάνω απ’ολα να μη δημιουργείται πρόβλημα στη λειτουργία της μεταλλευτικής επιχείρησης που τους πληρώνει…\nΤο ποτάμι της οργής όμως των κατοίκων της ΒΑ Χαλκιδικής για τα περιβαλλοντικά εγκλήματα που ζουν από χρόνια στον τόπο τους έχει και αυτό φουσκώσει επικίνδυνα. Οι «εγγυητές» με τα φωσφοριζέ γιλέκα μπορούν να χτυπούν τα κράνη τους στα πεζοδρόμια της Αθήνας, όμως εμείς δεν θα χτυπήσουμε το κεφάλι μας στον τοίχο για χάρη τους.


KUNDAL Anti-Hairfall Scalp Spray Σπρέϊ για τα μαλλιά κατά της τριχόπτω – trust-nature.gr\nHead Spa & Scalp Care Tonic,περιέχει εκχύλισμα Ιαπωνικού κόκκινου πεύκου και εκχύλισμα κόκκων πράσινου καφέ , που βοηθούν στην επούλωση του τριχωτού της κεφαλής και στην πρόληψη της τριχόπτωσης . Έχει δροσιστικό αποτέλεσμα. Δίνει αίσθηση δροσιάς.\nΠεριέχει φυτική καφεΐνη που καταπολεμά την τριχόπτωση\nΠεριέχει 56,1 % εκχύλισμα Ιαπωνικού κόκκινου πεύκου\nΠεριέχει τρία κατοχυρωμένα συστατικά για υγιές τριχωτό της κεφαλής\nΑνακινήστε καλά πριν την χρήση. Απλώστε την απαραίτητη ποσότητα στο τριχωτό της κεφαλής και κάντε απαλό μασάζ, για να απορροφηθεί από το δέρμα. Για καθημερινή χρήση.


Στον... αέρα το φυσικό αέριο\nΣτον… αέρα το φυσικό αέριο\nJune 6, 2019 - 9:31 am\nΠανηγυρίζουν κάποιοι από τα «$9,5 δισ. προίκα από το “Αφροδίτη”», ενώ έχει αποδειχθεί, µε τους χειρισµούς αυτής της κυβέρνησης, ότι πόρρω απέχουν τα επικοινωνιακά τεχνάσµατα από την αποτελεσµατικότητα των σχεδιασµών της. Καλύτερη απόδειξη η καθυστέρηση –εδώ και 8 χρόνια από την ανακάλυψή του κοιτάσµατος– της εµπορικής αξιοποίησης του τεµαχίου Αφροδίτη, πρώτον, και δεύτερον, οι τουρκικές προκλήσεις που µπαίνουν αδιάλειπτα εµπόδιο στην αξιοποίηση του φυσικού µας πλούτου.\nΓια το τεµάχιο Αφροδίτη συγκεκριµένα δεν έγινε τίποτε από τις αδειοδοτηµένες εταιρείες, µέχρι που οι ίδιες απαίτησαν την επαναδιαπραγµάτευση της συµφωνίας για επανακαταµερισµό των εσόδων. ∆εν είναι γνωστό αν αυτό θα αποτελέσει προηγούµενο για να διεκδικήσουν και άλλες εταιρείες, στη συνέχεια, το ίδιο, αλλά το σίγουρο είναι ότι το πρώτο φυσικό αέριο από το «Αφροδίτη» δεν θα εισρεύσει στους αγωγούς προς την Αίγυπτο πριν το 2025. Κι αυτό µε την προϋπόθεση ότι όλα θα κυλήσουν οµαλά και σε συνθήκες ασφάλειας για την εξόρυξη του πολύτιµου καυσίµου.\nΣτο µεταξύ, δίνεται η αίσθηση ότι η Τουρκία δεν θα δώσει χώρο και χρόνο για τους ενεργειακούς σχεδιασµούς της Κυπριακής ∆ηµοκρατίας, καθώς η ίδια έχει τις διεκδικήσεις της από τη µια και από την άλλη δεν αναγνωρίζει την Κυπριακή ∆ηµοκρατία για να επιλύσει µαζί της αυτή τη διαφορά και µάλιστα χωρίς να έχει υπογράψει τη Συµφωνία των Ηνωµένων Εθνών για το ∆ίκαιο της Θάλασσας.\nΜόλις προχθές ο Ιταλός πρέσβης στη Λευκωσία επανέλαβε τη στήριξη της χώρας του στην Κυπριακή ∆ηµοκρατία και επιβεβαίωσε «το δικαίωµα της να ασκήσει τα κυριαρχικά της δικαιώµατα επί των φυσικών πόρων που υπάρχουν στην ΑΟΖ της, σύµφωνα µε το διεθνές και ευρωπαϊκό δίκαιο». Έχοντας υπόψη τοποθετήσεις και αναλύσεις που γίνονται από διεθνολόγους-νοµικούς, όπως της εµβέλειας του Τ. Τσιελεπή, προκύπτει ότι, πρώτον, η παρενόχληση των ενεργειακών σχεδιασµών από την Τουρκία δεν µπορεί να περάσει οριστικά στην Ιστορία αν δεν λυθεί το Κυπριακό.\n∆εύτερον, θα πρέπει να επιλυθεί η διαφορά σε ό,τι αφορά τις διεκδικήσεις της Τουρκίας, είτε µε συµφωνία κατόπιν διαπραγµάτευσης µεταξύ Κυπριακής ∆ηµοκρατίας και Τουρκίας είτε µε δικαστικά µέσα. Αυτό τι σηµαίνει; Σηµαίνει ότι δεν είναι σίγουρο πόσα οφέλη και πότε ακριβώς θα έχουµε από τον φυσικό µας πλούτο αν δεν προχωρήσουµε σε επίλυση του Κυπριακού. Στην περίπτωση λύσης του Κυπριακού οι ειδικοί επισηµαίνουν ιδιαίτερα τη σύγκλιση που επιτεύχθηκε επί Χριστόφια-Ταλάτ και µε την οποία η τ/κ πλευρά είναι δεσµευµένη µε τη Συνθήκη για το ∆ίκαιο της Θάλασσας.\nΈτσι, δεν θα χρειάζεται η συγκατάθεση καµίας εκ των δύο πολιτειών για τη θέση της οµοσπονδιακής ∆ηµοκρατίας ενώπιον διεθνών δικαστηρίων. Επιπλέον υπάρχουν οι συγκλίσεις για την αρµοδιότητα της διαχείρισης του φυσικού πλούτου και το διαµοιρασµό του. Σε όλες αυτές τις συγκλίσεις αναφέρεται ο ΓΓ του ΟΗΕ κι αυτό πολλαπλασιάζει την ανάγκη να επαναρχίσουν οι συνοµιλίες από ‘κεί που έµειναν, διαφυλάσσοντας και το κεκτηµένο των διαπραγµατεύσεων.\nΑν δεν γίνουν όλα αυτά πολύ φοβόµαστε ότι η όποια προίκα από το φυσικό αέριο θα είναι στον αέρα…\n• Νοσοκομείο Λάρνακας: Στον αέρα χειρουργεία και Εντατική – Υποστελέχωση από αναισθησιολόγους\nΠροηγούμενο άρθροΣτον κληριδικό ρεαλισµό της φουστανέλας\nΕπόμενο άρθροHellas Direct και PrimeTel συνεργάζονται και αλλάζουν τα δεδομένα στην ασφάλεια κατοικίας.


Bookstars :: Η γυναίκα στον καθρέφτη - James Rebecca 1983-\nΣυγγραφέας : James Rebecca 1983-\nΜεταφραστής : Αντωνίου Αλέξανδρος\nΗ Άλις Μίλερ προσλαμβάνεται ως γκουβερνάντα σ’ έναν παλιό πύργο για να φροντίζει δύο δίδυμα ορφανά παιδιά. Τα πάντα είναι ειδυλλιακά -το σπίτι, η οικογένεια, το περιβάλλον- και, για πρώτη φορά στη ζωή της, η Άλις αισθάνεται ευτυχισμένη. Σύντομα όμως ανακαλύπτει ότι οι σκοτεινές γωνιές και τα υπόγεια του πύργου κρύβουν επικίνδυνα μυστικά...\nΗ Νεοϋορκέζα Ρέιτσελ Ράιτ, υιοθετημένο παιδί, κληρονομεί αναπάντεχα έναν πύργο στην Κορνουάλη. Αμέσως ξεκινάει για την Αγγλία, ελπίζοντας ότι εκεί θα βρει απαντήσεις για την καταγωγή της. Ποιο θα είναι όμως το τίμημα της αλήθειας για τη Ρέιτσελ; Θα το μάθει σε έναν καθρέφτη, πίσω από μια κλειδωμένη πόρτα...\nJames Rebecca 1983-\nΗ Ρεμπέκα Τζέιμς γεννήθηκε το 1983. Εργάστηκε στον εκδοτικό χώρο για πολλά χρόνια προτού παραιτηθεί για να αφιερώσει όλο της τον χρόνο στη συγγραφή, έχοντας ήδη γράψει άλλα οκτώ μυθιστορήματα με ψευδώνυμο. Λατρεύει τους φθινοπωρινούς περίπατους, το κόκκινο κρασί Αργεντινής, και να κουλουριάζεται τον χειμώνα συντροφιά με παλιές ιστορίες φαντασμάτων. Ζει στο Μπρίστολ με τον σύζυγό της και τις δυο κόρες της.


Ο Αλεξανδρείας κοντά στον ελληνισμό της Καλής Ελπίδος - Νέα Κρήτη\nΟ Αλεξανδρείας κοντά στον ελληνισμό της Καλής Ελπίδος\nΗμερομηνία δημοσίευσης: 23/05/2016, 13:42\nΤελευταία ενημέρωση: 23/05/2016, 13:47\nΤο διήμερο της 21ης και 22ας Μαΐου ε.έ. η Α.Θ.Μ. ο Πάπας και Πατριάρχης Αλεξανδρείας και πάσης Αφρικής κ.κ. Θεόδωρος Β΄, συνεχίζοντας την πολυήμερη ποιμαντική και ιεραποστολική περιοδεία του σε επαρχίες του Θρόνου στην Νότιο Αφρική, αφίχθη στην πόλη Durban της Ιεράς Μητροπόλεως Καλής Ελπίδος, όπου έτυχε θερμής υποδοχής υπό του επιχωρίου Μητροπολίτου κ. Σεργίου και σύσσωμης της Ελληνικής Παροικίας.\nΤο εσπέρας της αφίξεώς του, παρετέθη εόρτιο δείπνο προς τιμήν του Μακαριωτάτου, παρουσία του Εξοχ. Πρέσβεως της Ελλάδος κ. Ελευθερίου Κουβαριτάκη, των Επιτίμων Προξένων της Ελλάδος και της Κύπρου κ. Γιάννη Ιωάννου και κ. Σάββα Στυλιανού, Κυβερνητικών εκπροσώπων και όλων των Παροίκων.\nΟ Πατριάρχης είχε την ευκαιρία να ομιλήσει πατρικώς προς τους Έλληνες ομογενείς περί αγάπης και ομονοίας, να εμψυχώσει το ηθικό όλων αυτών των Ελλήνων που ζουν για χρόνια μακρυά από τις πατρογονικές εστίες της Πατρίδος καθώς και να προτρέψει την νέα γενειά να διατηρήσει ζωντανή την φλόγα των πατρικών παραδόσεων, της ελληνικής λαλιάς και της ορθοδόξου πίστεως.\nΜάλιστα κατά την διάρκεια του εορταστικού προγράμματος, οι μαθητές των ελληνικών εκπαιδευτηρίων είχαν ιδιαίτερη συνάντηση με τον Μακ. Πατριάρχη ο οποίος ευλόγησε όλα τα παιδιά, τους ευχήθηκε καλή πρόοδο και αυτά του επέδωσαν αναμνητικά δώρα και χειροτεχνίες που είχαν φιλοτεχνήσει προς τιμήν του.\nΤην Κυριακή 22α Μαΐου η Α.Θ.Μ. χοροστάτησε κατά τον Όρθρον και τέλεσε την Πατριαρχική Θείαν Λειτουργία στον Ιερό Ναό του Αγίου Νικολάου Durban, συμπαραστατούμενος υπό του Σεβ. Μητροπολίτου Καλής Ελπίδος κ. Σεργίου και του Εξάρχου του Πατριαρχείου στην Κύπρο Αιδ. Πρωτ. Αθηνοδώρου Παπαευριπιάδου, Ελλήνων και Ρώσσων πιστών και όλων των ομογενειακών παραγόντων.\nΤις επόμενες ημέρες, ο Μακαριώτατος θα επισκεφθεί τα ιεραποστολικά κλιμάκια της περιοχής και θα επευλογήσει τις νέες ιεραποστολικές δραστηριότητες της Ορθοδόξου Εκκλησίας.


Ακάθεκτος ο Ερυθρός Αστέρας | ebasket.gr\nΚεντρική Διεθνή Ακάθεκτος ο Ερυθρός Αστέρας\nΣταθερά στην κορυφή της βαθμολογίας της Αδριατικής λίγκας παρέμεινε ο Ερυθρός Αστέρας ο οποίος έκαμψε την αντίσταση της ΜΖΤ Σκοπίων εντός έδρας με 87-77 στο πλαίσιο της 25ης αγωνιστικής και ανέβηκε 21-4.\nΟι “ερυθρόλευκοι” κυριάρχησαν στο παρκέ από την αρχή μέχρι το τέλος και δεν είχαν πρόβλημα να πάρουν την νίκη και να συνεχίσουν ακάθεκτοι την εντός έδρας… πορεία τους αφού διατήρησαν το αήττητο. Ο Τάντιγια Ντραγκίσεβιτς με 18 πόντους και ο Μπόμπαν Μαριάνοβιτς με 17 πόντους και 9 ριμπάουντ ήταν οι κορυφαίοι για τους νικητές. Από τους ηττημένους ο Στέφαν Σίνοβετς πέτυχε 17 πόντους.\nΤην δέκατη ένατη νίκη της πανηγύρισε η Τσεντεβίτα η οποία λύγισε εντός έδρας της Ιγκοκέα με 74-60. Οι γηπεδούχοι “καθάρισαν” την… μπουγάδα από το πρώτο ημίχρονο όταν προηγήθηκαν με 36-20. Ο Μίρο Μπίλαν (15 πόντοι, 9 ριμπάουντ) ήταν ο ηγέτης για τους Κροάτες ενώ από τους ηττημένους ο Μπράνκο Γιόροβιτς σημείωσε 16 πόντους. Τέλος η Μέγκα Βιζούρα έφυγε με το διπλό από την έδρα της Σζολνόκι (66-61).\nΚαθοριστικό για την έκβαση της αναμέτρησης αποδείχθηκε το τρίτο δεκάλεπτο όταν οι φιλοξενούμενοι πραγματοποίησαν επιμέρους σκορ 24-9 και έβαλαν τις βάσεις για το διπλό. Ο Νόβιτσα Βελίτσκοβιτς με 18 πόντους και 9 ριμπάουντ ήταν “όλα τα λεφτά” για τους νικητές. Από την άλλη ο Στράινια Μιλόσεβιτς είχε 16 πόντους και 5 ριμπάουντ για τους γηπεδούχους.\nΤσεντεβίτα – Ιγκοκέα 74-60\nΣζολνόκι – Μέγκα Βιζούρα 61-66\nΕρυθρός Αστέρας – ΜΖΤ Σκοπίων 87-77\nΟλίμπια Λιουμπλιάνας – Κρκα (23/3)\nΡαντνίτσκι – Ζαντάρ (24/3)\nΣιρόκι – Τσιμπόνα (24/3)\nΜπουντούτσνοστ – Παρτιζάν (24/3).\nΠροηγούμενο “Δεν έχουμε συγκέντρωση”


Κρήτη: Αίμα στην άσφαλτο - Εννέα νεκροί σε ενάμιση μήνα | MYGREEK.info\nΚρήτη: Αίμα στην άσφαλτο – Εννέα νεκροί σε ενάμιση μήνα\nΣε μάστιγα τείνουν να εξελιχθούν τα τροχαία δυστυχήματα στην Κρήτη. Είναι χαρακτηριστικό πως από την έναρξη του 2019 έχουν χάσει τη ζωή τους εννέα άτομα.\nΔεν έχει τέλος η “ανθρωποθυσία” στην άσφαλτο της Κρήτης…\nΑπό την αρχή της χρονιάς έως τώρα, σχεδόν καθημερινά καταγράφονται είτε θανατηφόρα είτε τροχαία με σοβαρούς τραυματισμούς.\nΣε κάθε ένα οικογενειακό δράμα προστίθεται ένα ακόμη… Και το κακό συνεχίζεται χωρίς να μπορεί κανείς να το σταματήσει.\nΜετά το νέο θανατηφόρο τροχαίο που σημειώθηκε χθες βράδυ στο Γεράνι με θύμα έναν ακόμη νέο άνθρωπο, ο αριθμός των νεκρών συνεχίζει να αυξάνεται με … ιλιγγιώδη ταχύτητα και φθάνει, εδώ και σχεδόν ενάμιση μήνα στους … 9!\nΣυγκεκριμένα, ένας 32χρονος από τη Σουηδία, που τα τελευταία χρόνια διέμενε μόνιμα στον Πλατανιά, έχασε τη ζωή του σε τροχαίο δυστύχημα.\nΤο τροχαίο σημειώθηκε στην παλιά εθνική οδό Χανίων – Κισάμου στην περιοχή Γεράνι, όταν κάτω από άγνωστες συνθήκες, το αυτοκίνητο που οδηγούσε ο 32χρονος βγήκε από την πορεία του και προσέκρουσε με σφοδρότητα πάνω σε σταθμευμένο αυτοκίνητο.\nΟ άτυχος άνδρας μεταφέρθηκε στο Νοσοκομείο Χανίων, όπου διαπιστώθηκε ο θάνατος του, ενώ τα ακριβή αίτια του συμβάντος διερευνά η Τροχαία Χανίων.\nΕπιπλέον, ένας νέος άνθρωπος, ο 26χρονος που τραυματίστηκε στο τροχαίο στη Χριστομιχάλη Ξυλούρη, νοσηλεύεται σε πολύ σοβαρή κατάσταση μετά την πολύωρη χειρουργική επέμβαση στην οποία υποβλήθηκε, με τις ευχές όλων για ταχεία ανάρρωση να τον συντροφεύουν


Wushixiaomiao - Ξενοδοχεία\nWushixiaomiao: Αναζήτηση ξενοδοχείων\nΔείτε ξενοδοχεία για Wushixiaomiao στο χάρτη\nWushixiaomiao: Εξερευνήστε την πόλη\nΌ,τι και αν σας αρέσει, αυτός ο προορισμός (Wushixiaomiao) έχει κάτι για όλους. Οι επισκέπτες δεν θα βρουν πολλά αξιοθέατα στην περιοχή (Wushixiaomiao), αλλά δεν θα χρειαστεί να πάνε μακριά, για να επισκεφτούν μέρη όπως: Πάρκο Άγριας Ζωής του Hefei.\nWushixiaomiao: Πού να μείνετε\nΕίτε σχεδιάζετε να διαμείνετε για μία νύχτα είτε για μια εβδομάδα, ο προορισμός αυτός (Wushixiaomiao) έχει καταλύματα για κάθε τύπο ταξιδιώτη. Μπορείτε να βρείτε έως και 38 προσφορές για καταλύματα στην περιοχή (Wushixiaomiao) στη Hotels.com, ορισμένα εκ των οποίων με έκπτωση έως και 20%. Διαθέτουμε χαμηλές τιμές δωματίων από 18 USD τη νύχτα και παρακάτω θα βρείτε τα ξενοδοχεία αναλυτικά με βάση την αξιολόγηση με αστέρια σε Wushixiaomiao, καθώς και στη γύρω περιοχή:\nWushixiaomiao: Τρόποι μετάβασης\nΠετάξτε σε: Hefei (HFE - Διεθνές Αεροδρόμιο Xinqiao), 16,5 χλμ. από το κέντρο της πόλης (Wushixiaomiao).


Απολίτιστο Στέκι: Φθηνότερα τα ακτοπλοϊκά εισιτήρια\nΤουλάχιστον κατά 10% πιο φθηνά είναι από σήμερα τα εισιτήρια των πλοίων τόσο για επιβάτες όσο και για οχήµατα (Ι.Χ. και φορτηγά) µετά την απόφαση της κυβέρνησης να καταργήσει µέρος των φόρων υπέρ τρίτων που επιβαρύνουν τα ακτοπλοϊκά ναύλα.\nΟι ακτοπλοϊκοί όµιλοι Attica Group, Hellenic Seaways και Aegean Speed Lines συμφώνησαν να...\nμειώσουν τις τιμές των ναύλων τους άμεσα, χωρίς ωστόσο να προσδιορίζουν αν η µείωσηθα είναι ενιαία για όλες τις κατηγορίες των εισιτηρίων, σύμφωνα με τα Νέα.\nΤον ίδιο δρόμο θα ακολουθήσουν τις επόμενες ημέρες και οι εταιρίες για τις γραµµές της Κρήτης, οι Μινωικές Γραµµές και η ΑΝΕΚ.\nΗ απόφαση της κυβέρνησης αφορά την ισόποση κατάργηση µέρους των φόρων υπέρ τρίτων που επιβαρύνουν τα ακτοπλοϊκά ναύλα και συνολικά φθάνουν το 30% για τους επιβάτες και το 39% για τα οχήµατα.\nH µείωση θα ισχύσει ολόκληρη στα εισιτήρια της οικονοµικής θέσης πουέχουν και τη µεγαλύτερη ζήτηση, διαβεβαιώνουν στελέχη των ακτοπλοϊκών εταιρειών.\nΟι κόντρες των τιμών θα συνεχιστούν και τη φετινή χρονιά αφού το καλοκαίρι... έρχεται και κάποιοι προορισμοί είναι ιδιαίτερα “περιζήτητοι”.\nΓια παράδειγμα, στα βραδινά δροµολόγια στη γραµµή του Ηρακλείου η οικονοµική θέση κοστίζει 38ευρώ και µε τη µείωση 34.\nΓια τις άλλες θέσεις η εµπορική πολιτική των µεγάλωνακτοπλοϊκών εταιρειών θα είναι διαφοροποιηµένη, ανάλογα µε τη γραµµή, σύμφωνα πάντα με το δημοσίευμα.\nΟι πληροφορίες λένε ότι και οι τρεις εταιρείες που δραστηριοποιούνται στη γραµµή του Ηρακλείου, Μινωικές Γραµµές , ΝΕΚ και BlueStar (οι δύο τελευταίες έχουν συστήσει κοινοπραξία για συντονισµό των δροµολογίων τους) θα ρίξουν τα εισιτήριά τους στην οικονοµική θέση γύρω στα 26 ευρώ, και πάντως όχι στα 19 ευρώ που ήταν πέρυσι καθώς οι τιµές του πετρελαίου φέτος είναι αυξηµένες περίπου κατά 30%.\nΗ Attica Group σε ανακοίνωση της την Τρίτη (31.05) αναφέρει ότι η µείωση των φόρων υπέρ τρίτων στα ακτοπλοϊκά ναύλα «αποτελεί ένα σηµαντικότατο βήµα για τον εκσυγχρονισµό της ελληνικής ακτοπλοΐας» και ανακοινώνει ότι από 1/6/2011 µειώνονται ανάλογα οι ακτοπλοϊκοί ναύλοι του Οµίλου.\nΗ Hellenic Seaways «υποδέχεται θερµά την πράξη αυτή», καθώς εκτιµά ότι «θα δώσει την απαιτούµενη ώθηση στη δύσκολη για την εποχή αγορά της ακτοπλοΐας, ειδικότερα τώρα που η περίοδος µε τη µεγαλύτερη τουριστική κίνηση βρίσκεται προ των πυλών».\nΤη µείωση των ναυλολογίων της σε ποσοστό ανάλογο της κατάργησης της κράτησης υπέρ του ΝΑΤ ανακοίνωσε και η Aegean Speed Lines που δραστηριοποιείται στη γραµµή της Σερίφου.


Πολεμικό μανιφέστο από ακραίους Αλβανούς: «F@ck Greece» – «Θα εκδικηθούμε για την Τσαμουριά, θα πολεμήσουμε την Ελληνική σημαία» – Βίντεο | Greek National Pride\nΜετά την δράση των Αλβανών εθνικιστών του γνωστού εθνικιστικού κινήματος «ενωμένη Αλβανία», οι οποίοι «κατέβασαν» την ελληνική σημαία σε εκκλησία στους Αγίους Σαράντα …ξανακτυπούν ξανά και πάλι με επικεφαλής τον πρόεδρο τους κατά της Ελλάδος.\nΟ ηγέτης της οργάνωσης LSHB Kastriot Berishaj, ο οποίος είναι πρόεδρος του συγκεκριμένου αλβανικού εθνικού κινήματος, και αρχισυντάκτης της ηλεκτρονικής πύλης shqiperiaebashkuar, εξαπέλυσε σοβαρές απειλές κατά της χώρας μας , της ελληνικής σημαίας και όλων των Ελλήνων αξιωματούχων .\nΚαστρίτ Μπερίσατζ: «Η ελληνική σημαία θα καταπολεμηθεί με όλα τα μέσα, όπως και ο ελληνικός σοβινισμός . Το LSHB αφαίρεσε την ελληνική σημαία από την εκκλησία στο χωριό Κρανιές στους Αγ .Σαράντα και την έριξε στα σκουπίδια..ως ένα «μήνυμα».\nΟ κ. Berishaj δήλωσε στην αλβανική τηλεόραση : «Το LSHB, θα συνεχίσει αυτές τις ενέργειες, ενώ η Ελλάδα κατέχει 15.000 km2, της Τσαμουριάς ( εντός Ελλάδος) και δεν επιτρέπει να κυματίζει η αλβανική σημαία, ενώ οι Έλληνες ιστορικά έχουν διαπράξει σφαγή στο έθνος μας».\nΟι ίδιοι οι Αλβανοί εθνικιστές οι οποίοι «τρέφονται» με χρήματα του τουρκικού ισλαμικού παράγοντα αποκάλεσαν την ελληνική σημαία «κουρέλι», η οποία , σύμφωνα με τους ίδιους, ήταν τοποθετημένη παράνομα στην κορυφή της εκκλησίας της Κρανιάς στους Αγίους Σαράντα .\nΕπίσης απειλούν μέσω πλήθους αλβανικών δημοσιευμάτων ότι στην επίσημη επέτειο ανεξαρτησίας της Αλβανίας στις 28 Νοεμβρίου 2018, «η αλβανική εθνική σημαία θα τοποθετηθεί στην Πρέβεζα, την οποία έχουν καταλάβει οι Έλληνες ( 1912-13) κατακτητές. Περιμένετε και θα δείτε»…δηλώνουν οι ίδιοι.\nΕπισημαίνουμε ότι γενικώς εντείνεται και καθίσταται πιο επικίνδυνο το κύμα αλβανικού εθνικισμού παντού στην περιοχή της Β.Ηπείρου με καταγγελίες κατά καιρούς για «βανδαλισμούς και ληστείες σε σπίτια και υποστολή των ελληνικών σημαιών». Όλα αυτά ενώ οι σχέσεις Αθήνας-Άγκυρας βρίσκονται σε ιδιαίτερα κρίσιμο σημείο.\nΌπως έχει επισημάνει και το Crisis Monitor η πατέντα κλιμάκωσης της αλβανικής εθνικιστικής προκλητικότητας σε όλα τα επίπεδα, συμπίπτει με τα σημεία καμπής στις ελληνοτουρκικές σχέσεις και ιδιαίτερα με τη σκλήρυνση της ρητορικής της Άγκυρας.\nΓίνεται απολύτως σαφές ότι σύμφωνα με πληροφορίες των σερβικών μυστικών υπηρεσιών , οι οποίες σε συνδυασμό με την περιρρέουσα πολιτική ατμόσφαιρα και την κατάσταση ασφαλείας , προειδοποιούν ότι «μυρίζει εκ νέου μπαρούτι» στα Βαλκάνια.\nΟ αλβανικός εθνικισμός στα Βαλκάνια ευρίσκεται σε γενική «δραστηριοποίηση» ειδικά το τελευταίο διάστημα . Η προσπάθεια της δημιουργίας της αποκαλούμενης «Μεγάλης Αλβανίας» είναι το όνειρο όλων των Αλβανών στα Βαλκάνια, για το οποίο μας έχουν προειδοποιήσει Σέρβοι, Βούλγαροι και λοιποί .\nΕκτιμάται ότι η δραστηριοποίηση του αλβανικού εθνικιστικού παράγοντα έχει απόλυτη σχέση με τα δρώμενα στο Αιγαίο και τον Έβρο από την Τουρκία του Ερντογάν .\nPrevious post ← Γεννιέται το υπερ Πανεπιστήμιο Ηπείρου -Συγχώνευση ΑΕΙ και ΤΕΙ Ιωαννίνων Πηγή: Γεννιέται το υπερ Πανεπιστήμιο Ηπείρου -Συγχώνευση ΑΕΙ και ΤΕΙ Ιωαννίνων |\nNext post EFES 2018: Πρόβα απόβασης στα νησιά κάνει η Τουρκία (φωτό, βίντεο) →


Βόζεμπεργκ: Ούτε σαφής ούτε ενιαία η θέση της κυβέρνησης στο θέμα της ονομασίας της ΠΓΔΜ\nSunday, 07 January 2018 12:11\nΘέμα δεδηλωμένης θέτει η ευρωβουλευτής της Νέας Δημοκρατίας.\nΤη διαμόρφωση ευνοϊκού περιβάλλοντος για την επίλυση του θέματος με την ονομασία της πΓΔΜ διαπιστώνει η ευρωβουλευτής της Νέας Δημοκρατίας Ελίζα Βόζεμπεργκ, επισημαίνοντας παράλληλα πως θα πρέπει η κυβέρνηση να ενημερώσει για τις θέσεις της.\n«Η θέση της ΝΔ είναι σαφής και ενιαία, όπως διατυπώθηκε στο Βουκουρέστι από την κυβέρνηση Καραμανλή το 2008» τονίζει σε συνέντευξή της στο ΑΜΠΕ η κα Βόζεμπεργκ. «Αντίθετα η θέση της κυβέρνησης δεν είναι ούτε σαφής, ούτε ενιαία» προσθέτει, επισημαίνοντας πως δεν νοείται μη ενιαία θέση από τις κοινοβουλευτικές ομάδες ΣΥΡΙΖΑ και ΑΝΕΛ για ένα τόσο κρίσιμο εθνικό ζήτημα και πως σε τέτοια περίπτωση σαφώς τίθεται θέμα δεδηλωμένης.\nΓια το θέμα των 8 Τούρκων αξιωματικών η κ. Βόζεμπεργκ λέει πως η κυβέρνηση «βρίσκεται παγιδευμένη εξαιτίας της υπόσχεσης του κ. Τσίπρα προς τον Τούρκο Πρόεδρο περί έκδοσης των 8 η οποία ουδέποτε διαψεύστηκε» ενώ χαρακτηρίζει εύλογες και δικαιολογημένες της επιφυλάξεις στην Ευρώπη απέναντι στην Άγκυρα.\nΓια την ελληνική οικονομία, η ευρωβουλευτής της ΝΔ τονίζει πως διαφορετική ημέρα θα ξημερώσει την επομένη των εκλογών, για τις οποίες λέει πως αποτελούν μέρος της λύσης και «όσο πιο γρήγορα έρθει η πολιτική αλλαγή, τόσο πιο σύντομα θα βγούμε από το τέλμα και την κρίση».


Το εξαίσιο γλυπτό του Pierre Puget που συγκλονίζει με τη ρεαλιστική του αναπαράσταση | Vantage\n4 August, 2020 4 August, 2020 2 months ago Vantage Magazine art, artist, Luvre, museum, Pierre Puget, γλυπτό, Λούβρο, Μίλων ο Κροτωνιάτης\nΤο Μουσείο του Λούβρου είναι γεμάτο από μοναδικά έργα τέχνης. Εκεί η τέχνη συναντά την ιστορία, ενώ όλα τα εκθέματα, αγάλματα, πίνακες προκαλούν θαυμασμό στον επισκέπτη.\nΑνάμεσα σε αυτά και ένα ξεχωριστό γλυπτό του Pierre Puget, που προκαλεί δέος για τον τρόπο με τον οποίο έχει φιλοτεχνηθεί.\nΟ γλύπτης γεννήθηκε στη Μασσαλία και εκπαιδεύτηκε στην Ιταλία. Το θαυμάσιο έργο του που κοσμεί το Λούβρο ονομάζεται «Μίλων ο Κροτωνιάτης».\nΟ Μίλων, γιος του Διοτίμου, ήταν παλαιστής από τον Κρότωνα της Μεγάλης Ελλάδας (σημερινή Ιταλία). Στεφανώθηκε 6 φορές Ολυμπιονίκης, ρεκόρ που δεν έχει καταρριφθεί μέχρι σήμερα.\nΟ Μίλων αναδείχτηκε ακόμη επτά φορές νικητής στα Πύθια στους Δελφούς, δέκα στα Ίσθμια και εννέα στα Νέμεα. Είχε πάνω από τριάντα νίκες σε στεφανίτες (Πανελλήνιους) αγώνες μέσα σε τουλάχιστον 24 χρόνια.\nΟ σπουδαίος αθλητής με την αξιοζήλευτη σταδιοδρομία, οδήγησε τους συμπατριώτες του σε στρατιωτικό θρίαμβο ντυμένος σαν τον Ηρακλή.\nΦωτογραφία: Facebook/Musée du Louvre\nΑκόμη, υπήρξε οπαδός του Πυθαγόρα καθώς ανήκε στους αριστοκράτες της πόλης.\nΌταν πλέον ήταν μεγάλος σε ηλικία, θέλησε να δοκιμάσει την δύναμή του, προσπαθώντας να σκίσει τον κορμό ενός πεσμένου δέντρου με τα χέρια του. Όμως, οι σφήνες γλίστρησαν και τα χέρια του πιάστηκαν στον κορμό. Έμεινε εκεί εγκλωβισμένος, μέχρι που νύχτωσε και βρήκε τραγικό θάνατο όταν τον κατασπάραξαν οι λύκοι.\nΤο θέμα του γλυπτού του Puget είναι ακριβώς αυτό: Η νίκη του χρόνου επί της δύναμης αλλά της ανθρώπινης περηφάνιας.\nΟ καλλιτέχνης αποφάσισε να αντικαταστήσει τους λύκους με την πιο ευγενή μορφή ενός λιονταριού.\nΑκόμη, δεν θέλησε να εξιδανικεύσει την αναπαράσταση του ήρωα και προτίμησε την βίαιη έκφραση του πόνου αντί για την ηρεμία που επέλεγαν οι Αρχαίοι.\nΑυτό όμως που πραγματικά τραβά την προσοχή και το ενδιαφέρον, είναι η ρεαλιστική αναπαράσταση των νυχιών του λιονταριού που μπήγονται στην ανθρώπινη σάρκα, ενώ οι μύες του Μίλωνα τεντώνουν και οι φλέβες του φουσκώνουν. Ο Μίλων σφαδάζει από τον πόνο και η σάρκα του αναριγεί κάτω από τα νύχια του θηρίου.\nΟ Puget ξεχωρίζει μεταξύ τους τα τρία στοιχεία της ιστορίας, τον άνδρα, το θηρίο και τη φύση και δημιουργεί μια μπαρόκ σύνθεση δράματος και πάθους.\nΟ γλύπτης φιλοτέχνησε με τόση λεπτομέρεια το εξαίσιο έργο, το 1671 αλλά δεν το ολοκλήρωσε πριν το 1682. Μάλιστα, επηρεάστηκε από το Σύμπλεγμα του Λαοκόοντος.\n← Γελοία χαρακτήρισε την ταινία Cats ο συνθέτης του ομώνυμου μιούζικαλ\nΤι συμβαίνει και πεινάμε μετά το φαγητό; →\n7 August, 2020 7 August, 2020 2 months ago Vantage Magazine


Ο Σύνδεσμος των 22 Δήμων & Κοινοτήτων για την Προστασία και Ανάπλαση του Πεντελικού Όρους (Σ.Π.Α.Π.), πραγματοποιεί το Σάββατο 25 Ιουλίου2009, νέα εθελοντική δράση ποτίσματος των δενδρυλλίων που φυτεύτηκαν στον Κοκκιναρά Πεντελικού.\nΣημεία συνάντησης των εθελοντών από τις 9 το πρωί και χώροι ποτίσματος όπως παρακάτω:\nβ. Περιοχή «Δ2»: Ύψωμα στο κέντρο του Κοκκιναρά–(είσοδο στον Κοκκιναρά από Ν. Πεντέλη και από Κηφισιά).\nγ. Περιοχή «Γ1», «Γ2: Ύψωμα Τριγωνομετρικού – (είσοδος στον Κοκκιναρά καλύτερα από Ν. Πεντέλη).\nΥδατοδεξαμενές και σωληνώσεις ποτίσματος έχουν τοποθετηθεί από τον Σ.Π.Α.Π. στις δενδροφυτεμένες εκτάσεις, έτοιμες προς χρήση. Επιπρόσθετα βυτιοφόρα οχήματα πλήρωσης ύδατος διαθέσιμα, θα είναι σταθμευμένα περιμετρικά των περιοχών ποτίσματος.\nΟι δράσεις για το πότισμα των δενδρυλλίων είναι απαραίτητες του καλοκαίρι για την ανάπτυξη των φυτών και τη δημιουργία του δάσους.\nΣυντονιστική σύσκεψη για το θέμα θα γίνει στο Δήμο Πεντέλης (αίθουσα πολλαπλών χρήσεων) την Τετάρτη 22 Ιουλίου 2009 και ώρα 18:00.\nΤηλ.: 210-6131461 / 2108033622\ne-mail: pentelimayor.dsk@gmail.com , spap.penteliko@hotmail.com\nΠΡΟΣΟΧΗ: ΓΙΑ ΤΗΝ ΑΣΦΑΛΗ ΣΥΜΜΕΤΟΧΗ ΣΑΣ ΣΤΗ ΔΡΑΣΗ ΑΥΤΗ, ΝΑ ΦΟΡΑΤΕ ΑΡΒΥΛΕΣ– ΓΑΝΤΙΑ & ΚΑΠΕΛΟ!


>Σας έπιασε η τσίκνα;\nΠαρασκευή, 17 Φεβρουαρίου 2017 12:02 μμ - Τελευταία ενημέρωση: Παρασκευή, 17 Φεβρουαρίου 2017 1:40 μμ\nΚαι κάπως έτσι, τσίκνισαν μια βροχερή Πέμπτη οι συνομιλίες και ο κάθε ένας τράβηξε τον δρόμο του. Κάποιος έψαχνε για ευκαιρία, άλλος του την έδωσε. Μ' αυτά και μ' αυτά να ρίχνουμε τώρα το φταίξιμο ο ένας στον άλλο ή να προπαγανδίζουμε το μίσος μας για την άλλη κοινότητα, ώστε σίγουρα να μην υπάρχει ποτέ καμία πιθανότητα επίλυσης του Κυπριακού. Να μπαίνουμε σιγά-σιγά και στην προεκλογική περίοδο βρε αδελφέ. Αυτά είναι, εξάλλου.\nΚατάντια ανθρώπων Η κατάντια στην Ελλάδα δεν έχει πάτο. Τελευταία απόδειξη; Η ύβρις των θαυμαστών του ναζισμού, οι οποίοι φώναξαν μέσα στην αίθουσα του δικαστηρίου, στη μάνα του δολοφονημένου Παύλου Φύσα, «πού είναι τώρα ο Παύλος σου»; Στην κλίμακα βαρβαρότητας με κορυφή το 10, αυτή η κουβέντα-«χολέρα», βαθμολογείται με 11. Φτύσιμο πάνω τους απ' όλες τις μανάδες του κόσμου. Κι ας ελπίσουμε ποτέ να μη δούμε παρόμοια φαινόμενα εδώ στην Κύπρο. Να το προσέξουν όλοι αυτοί που σήμερα αππώνουν το εδώ παράρτημα, αδελφό κομματάκι της. Οικονομικά αναλφάβητοι είμαστε\n«Είμαστε οικονομικά αναλφάβητοι», δήλωσε η πρόεδρος της Επιτροπής Κεφαλαιαγοράς Δήμητρα Καλογήρου, η οποία εισηγείται να εισαχθεί μάθημα για τα χρηματοοικονομικά στα σχολεία. Μα τι λέτε τώρα καλή μας κυρία; Δεν υπάρχει χρόνος, για τέτοιου είδους μαθήματα, τα οποία σκοπό θα έχουν να διδάξουν στα παιδιά πώς να επιβιώνουν στις σημερινές πραγματικότητες. Εμείς στα σχολεία μας έχουμε πιο σημαντικά ζητήματα να διεκπεραιώσουμε. Τα είπαμε αυτά, δεν σπαταλάμε τον χρόνο μας σε… απαραίτητες δεξιότητες. Χαμογελάστε στην κάμερα Στα τέλη Οκτωβρίου, υπολογίζεται ότι θα έρθουν οι κάμερες στους δρόμους, μετά από μια δεκαετία και βάλε που κλασικά συζητούσαμε το ζήτημα. Να δείτε τώρα, πως εν ριπή οφθαλμού θα μάθει ο Κύπριος οδηγός ότι τελικά στο κόκκινο δεν πατάμε γκάζι, αλλά σταματάμε. Θα μάθει ότι στις κατοικημένες περιοχές δεν οδηγάμε με 100 χλμ. Θα μάθει πως η ζώνη ασφαλείας είναι για να τη φοράμε. Θα μάθει πως τα παιδιά δεν παίζουν τραμπάλα στα πίσω καθίσματα με τα παράθυρα ανοικτά. Θα μάθει πως το κινητό δεν είναι μέρος της οδήγησης. Μάλιστα είμαστε βέβαιοι πως όλα αυτά θα τα μάθει σχεδόν αμέσως μόλις εγκατασταθεί το σύστημα παρακολούθησης. Ιδιωτικοποιήσεις και ρικ Σύμφωνα με τον πρόεδρο του ΡΙΚ κ. Θανάση Τσώκο, αυτή τη στιγμή στο ΡΙΚ εργοδοτούνται 86, τυχεροί, μόνιμοι υπάλληλοι, που έχουν τα ωράρια τους, τις αυξήσεις τους, τις υπερωρίες τους, την ασφάλισή τους, τα ταμεία προνοίας τους. Εργοδοτούνται επίσης και άλλοι … 258 συνεργάτες αορίστου χρόνου, ξεκρέμαστοι που αμείβονται με τους μισούς μισθούς και έχουν σχεδόν το τίποτα. Κατά τα άλλα υπάρχουν και αυτοί γύρω μας που φωνάζουν εναντίον των ιδιωτικοποιήσεων. Γιατί λένε πως οι ιδιώτες θα εκμεταλλεύονται τον κόσμο. Ενώ το κράτος δεν τον εκμεταλλεύεται, εκεί και όπου μπορεί. Ο καλός υπουργός του Τραμπ\nΜόλις στην τρίτη βδομάδα διακυβέρνησής του και κάποιοι κάνουν λόγο για σκάνδαλο μεγαλύτερο ίσως κι από αυτό του Watergate. Πόσα γνώριζε ο Ντόναλντ Τραμπ για τις επαφές του συμβούλου του με τους Ρώσους, πριν αυτός αναλάβει την Προεδρία των ΗΠΑ, είναι ένα ερώτημα που τίθεται και που θα πρέπει να διερευνηθεί. Η κυβέρνηση πάντως απαντάει ήξεις αφήξεις, με τον Ντόναλντ Τραμπ να θεωρεί ως σοβαρή απάντηση ότι ο παραιτηθείς υπουργός του είναι «ένας πάρα πολύ καλός άνθρωπος», τον οποίο κατηγόρησαν άδικα τα κακά Μέσα Μαζικής Ενημέρωσης. Γιατί, βλέπετε, οι συνδιαλλαγές με τη Ρωσία επιτρέπονται, υποθέτουμε, από τη στιγμή που αυτός που τις κάνει είναι ένας πάρα πολύ καλός άνθρωπος. Στάλω Παπαναστασίου\nΑπορία για το Ρ.Ι.Κ : Πλεονάζον προσωπικό το Ρ.Ι.Κ. δεν έχει? Πολύ μεγάλος ο αριθμός των ατόμων που εργοδοτεί ένα κανάλι που παρεμπιπτόντως θα έπρεπε να γράφεται Ρ.Ι.Κ(Ε) αφού το καλοκαίρι είναι στον αυτόματο πιλότο και τον υπόλοιπο καιρό τα προγράμματα του είναι επαναλαμβανόμενες(!) επαναλήψεις!(Ε). Ρ.Ι.Κ.(Ε) ΑΚΟΜΑ ένα φέουδο των κομμάτων διαχρονικά!


Η ανάδυση της Κίνας σε δεύτερη υπερδύναμη και η επιστροφή της Ρωσίας στη θέση του τρίτου ισχυρού παίκτη (ικανού να απειλήσει την Ευρώπη) αποτελούν σημαντικούς κινδύνους για την παγκόσμια τάξη που εγκαθιδρύθηκε τις προηγούμενες δεκαετίες με τις «πλάτες» των ΗΠΑ.\nΊσως ο μεγαλύτερος κίνδυνος, όμως, πηγάζει από τα όσα συνεχίζουν να συμβαίνουν στο εσωτερικό των Ηνωμένων Πολιτειών. Πριν από λίγα χρόνια, μια δημοσίευση έγκυρου αρθρογράφου σε καναδική εφημερίδα για το ενδεχόμενο εμφυλίου στις ΗΠΑ και επικράτησης απολυταρχικού πολιτεύματος θα προκαλούσε θυμηδία.\nΟμοίως και η έκδοση ενός βιβλίου, επίσης από εξειδικευμένο επιστήμονα, που θα μιλούσε για τον κίνδυνο ενός εμφυλίου στην κοιτίδα της δυτικής καπιταλιστικής δημοκρατίας.\nΕντούτοις και τα δύο έχουν ήδη συμβεί! Το άρθρο, που αναπαράχθηκε διεθνώς, βρίσκεται εδώ κι αξίζει να το διαβάσετε, ενώ εδώ βρίσκεται η κριτική του Economist στο βιβλίο που προαναφέραμε.\nΔυστυχώς, όσοι ανέμεναν ότι η έλευση Μπάιντεν στην αμερικανική προεδρία θα εκτονώσει την τοξική, διχαστική ατμόσφαιρα Τραμπ, μέχρι στιγμής διαψεύδονται από τις εξελίξεις. Τα πράγματα είναι χειρότερα απ' ό,τι ήταν πριν από ένα χρόνο, καθώς ο πρώην πρόεδρος έχει τον πλήρη έλεγχο του Ρεπουμπλικανικού κόμματος, οι οπαδοί του σε περίπου 20 πολιτείες αλλάζουν εκλογικούς μηχανισμούς και διαδικασίες με τον τρόπο που τους συμφέρει, ενώ ένα μεγάλο ποσοστό των Αμερικανών (που ανέρχεται σε… 70% μεταξύ των Ρεπουμπλικανών) πιστεύει ότι ο Τραμπ έχασε τις εκλογές με αλχημείες!\nAκόμη πιο εντυπωσιακό είναι ότι υπάρχουν πάνω από 20 εκατομμύρια ενήλικοι Αμερικανοί που πιστεύουν ότι αξίζει να χρησιμοποιηθεί βία για να επιστρέψει ο Τραμπ στην προεδρία. Κι όλα αυτά, σε μια χώρα στην οποία κυκλοφορούν πάνω από 400 εκατομμύρια πυροβόλα όπλα, στα χέρια ιδιωτών!\nΔεν είναι άλλωστε τυχαίος ο φόβος που επικρατεί και στην Ευρώπη, ότι οι Ρεπουμπλικανοί μπορεί να πάρουν τον έλεγχο της Βουλής και της Γερουσίας το 2022 (γεγονός που θα καταστήσει αιχμάλωτη την προεδρία Μπάιντεν) κι ότι το 2024 μπορεί να δούμε τη θριαμβευτική επιστροφή του Τραμπ ή πραγματικά αχαλίνωτες καταστάσεις στις Ηνωμένες Πολιτείες.\nEντούτοις η πόλωση και ο διχασμός στην Αμερική επηρεάζει καταστάσεις άμεσα. Με αυτές τις συνθήκες, πόσο έτοιμες και πρόθυμες να αντιδράσουν θα αποδειχθούν οι «διχασμένες» ΗΠΑ, αν ο Πούτιν εισβάλει τελικά στην Ουκρανία; Πώς θα συμπεριφερθούν αν συμβεί κάτι ανάλογο με την Κίνα στην Ταϊβάν ή κάπου αλλού, δεδομένου ότι η αμερικανική υπεροπλία σε πολλούς τομείς ανήκει στο παρελθόν; Πόσο ανέτοιμη είναι η Ευρώπη να «συμπληρώσει» τα κενά που δημιουργούνται;\nΟι πιθανές απαντήσεις στα ερωτήματα αυτά δημιουργούν μεγάλες ανησυχίες στους ειδικούς.\n«Καμπανάκι» και για τα όσα συμβαίνουν στην Ελλάδα\nΩστόσο, τα όσα συμβαίνουν στις ΗΠΑ δημιουργούν κι άλλα ερωτήματα, πολύ πλησιέστερα στην ελληνική πραγματικότητα, ακριβώς διότι αποδεικνύουν ότι ζούμε σε μια εποχή στην οποία το έως πρότινος απίθανο μπορεί να αποδειχθεί εξαιρετικά πιθανό.\nΗ πόλωση μεταξύ των δύο μεγαλύτερων κομμάτων της Βουλής βρίσκεται σε πολύ υψηλά επίπεδα, την ίδια ώρα που στις παρυφές του πολιτικού συστήματος αναπτύσσονται υπόγειες αντισυστημικές δυναμικές, που (με άξονα και την πανδημία) δεν έχουν ακόμη χαρτογραφηθεί επαρκώς.\nΣτα κοινωνικά μέσα, έχει πλέον παγιωθεί ένας τοξικός «πόλεμος» με ρητορική μίσους, βωμολοχίες, fake news που αποσκοπούν στην «εξόντωση» του πολιτικού αντιπάλου, με τρόπο που ουδόλως συνάδει με τη δημοκρατική συμπεριφορά και τοn σεβασμό της «άλλης άποψης».\nΚαταφέραμε επίσης να πολιτικοποιήσουμε και την πανδημία, σε βαθμό που αν κάποιος θεωρήσει σωστά κάποια κυβερνητικά μέτρα, να κρίνεται «Μητσοτακικός» κι αν κάποιος ασκεί κριτική να κατηγορείται ως «Συριζαίος». Προφανώς οι μυλόπετρες αυτές συνθλίβουν σταδιακά ακόμη και τις επιστημονικές απόψεις, με ό,τι σημαίνει τούτο για την αξιοπιστία στα μάτια της κοινής γνώμης.\nΜέσα σε αυτή την ατμόσφαιρα, φορτισμένη από την πανδημία αλλά και τη διογκούμενη ακρίβεια, ψύχραιμοι παρατηρητές δεν θέλουν ούτε να σκεφτούν τι μπορεί να συμβεί εάν η Τουρκία αρχίσει να θέτει επιτακτικά τις διεκδικήσεις της στο Κυπριακό και στα διμερή θέματα, ή εάν η χώρα μας βρεθεί ξανά αντιμέτωπη με ισχυρά μεταναστευτικά ρεύματα, ενδεχόμενα που δεν μπορεί να αποκλειστούν, για το προσεχές διάστημα.\nΠροφανώς η Ελλάδα δεν είναι Αμερική (μεγάλη η ειρωνεία για το πώς χρησιμοποιούμε σήμερα την έκφραση, σε σχέση με το παρελθόν), πλην όμως θα πρέπει να αναλογιστούμε την ταχύτητα με την οποία ίσως η πιο «στέρεη» Δημοκρατία του κόσμου, το παράδειγμα προς μίμηση σε πάρα πολλά θέματα, οικονομικά, κοινωνικά και πολιτικά, διολίσθησε στην κατάσταση που βρίσκεται σήμερα.\nΑρκεί ίσως να σημειώσουμε ότι μέχρι το 2016 πρόεδρος ήταν ο Μπάρακ Ομπάμα, για να αντιληφθούμε ότι μεγαλύτερη σημασία από αυτά που συμβαίνουν στο «υπεροικοδόμημα» της πολιτικής εξουσίας έχουν πολλές φορές τα όσα συμβαίνουν σταδιακά στην ίδια την κοινωνία. Τα υπόγεια ρεύματα της ανισότητας, της ανασφάλειας, της δημογραφικής αλλαγής, της δυσαρέσκειας με το σύστημα, της καταρράκωσης των θεσμών, που πολλές φορές δεν γίνονται αντιληπτά πριν να είναι πολύ αργά!\nΤο ζήσαμε έως ένα βαθμό στο απόγειο της μνημονιακής κρίσης, θα είναι πολύ επικίνδυνο να το ξαναζήσουμε με χειρότερο τρόπο στο εγγύς μέλλον…


Thunder (IMO 9188867) - Page 7 - Tαχύπλοα NT - Shipfriends\nΌ,τι κι αν ήταν επανήλθε και το πλοίο έφτασε στη Μύκονο με κανένα μισάωρο καθυστέρηση.\nΕγω θα έλεγα να μην κρεμόμαστε πάνω απο το Ais και να υποψιαζόμαστε βλάβες με το που κόψει στροφές ένα πλοίο. Ειδικά ένα ταχύπλοο μπορεί να κόψει πρόσκαιρα ταχύτητα για πολύ απλά πράγματα. Μπορεί να σβήσουν την μια μηχανή για λίγο για διάφορους απλούς λόγους όπως για παράδειγμα να αντικαταστήσουν ένα φίλτρο πετρελαίου η ένα καυστήρα … μιας και είναι πολύ ευαίσθητα στο θέμα των καυσίμων. Δεν είναι απαραίτητα βλάβη η μείωση ταχύτητας .\nEdited July 16 by Annivas\nΕπιτέλους , ήθελα καιρό να το πω , αυτό είναι και το μόνο κακό που έχουν οι εφαρμογές τύπου marine traffic καθώς πολλές φορές βλέπουμε σε ομάδες του φβ «υποθέσεις» βλάβης πλοίων …\nEdited July 16 by Nick the Greek\nTHUNDER στη Μυκονο σε απογευματινη αναχωρηση\nΕιναι περιττο να πω ποσο πολυ του πανε τα ερυθρολευκα\nΑυτό το δρομολόγιο της Παρασκευής από Πειραιά του Thunder, ίσως να είχε μια λογική να πάει πιο αργά μέσα στην ημέρα. Αν δεί κανείς τα δρομολόγια από Πειραιά για Μύκονο τις Παρασκευές, με την απουσία πια του Νήσος Μύκονος από τη βραδυνή ζώνη, η τελευταία αναχώρηση από Πειραιά για Μύκονο είναι στις 1200 το μεσημέρι, αυτή του Thunder δηλαδή. Επί της ουσίας έχουν σπρώξει την όποια κίνηση του Σαββατοκύριακου στη Ραφήνα. Σύν τοις άλλοις, και η μοναδική αναχώρηση την Παρασκευή το απόγευμα για Σύρο είναι στις 1800 με το Blue Star 2 το οποίο βάζει πολλά ΙΧ για τη Σύρο και ποτέ δεν είναι στην ώρα του. Οπότε και εδώ υπάρχει η δυνατότητα και για απόσπαση κίνησης από την Άττικα αλλά ίσως και για τη δημιουργία επιπλέον κίνησης. Μια αναχώρηση στις 1800 για παράδειγμα για Σύρο - Μύκονο - Νάξο - Πειραιά, θα έδινε και τη δυνατότητα σε εργαζομένους που δεν μπορούν να φύγουν νωρίτερα από τη δουλειά, να έχουν μια εναλλακτική επιλογή.\nΣτις φωτό που ανέβασε ο Π100 στην gallery σήμερα φαίνεται να πάτησε μπάλα.Αρκετά καλό αυτό μιας που στην αρχή δεν είχε και ιδιαίτερο κόσμο.Βέβαια βοηθάνε και οι χαμηλές τιμές…\nEdited July 24 by Champion Jet_2\nΝομίζω ότι ήταν σχεδόν πρωτόκολλο σε επιβάτες και ΙΧ (υπολογίζω γύρω στα 800 άτομα και 150 ΙΧ να πήρε). Εάν δεν κάνω λάθος έχει τις ίδιες τιμές με το Σαντορίνη Πάλας. Ας δούμε τη σημερινή αναχώρηση του Thunder στις 12:00 από τη θέση του στην Ακτή Τζελέπη, όπου έβγαλε τη πρύμη από τη θέση του και έκανε δεξιά στροφή για να βγάλει τη πλώρη προς τα έξω.\nΤα μελτεμια της προηγουμενης Κυριακης καθυστερησαν το πλοιο με αποτελεσμα να αναχωρησει ταυτοχρονα με το ΑΙΚΑΤΕΡΙΝΗ Π.\nΕυκαιρια λοιπον να το δουμε δεμενο στην Μυκονο ,αλλα και κατα την αναχωρηση του για τη Συρο\nΠρέπει να έχει κάποιο θεματακι, καθώς από χθες πηγαινει με μειωμένη ταχύτητα και σήμερα συνεχίζει.\nΜήπως ήταν βαριά τα Ι.Χ;


Posted by: Sport FM in Ομάδες, ΠΑΟΚ, Ποδόσφαιρο 25 Αυγούστου 2021\t0 2 Views\nΤσούπα Άκπομ, η επιστροφή!\nΤα τυπικά απομένουν ώστε να φορέσει και πάλι τη φανέλα του ΠΑΟΚ ο 25χρονος επιθετικός, ο οποίος αναμένεται απόψε στη Θεσσαλονίκη.\nΟ «δικέφαλος του Βορρά» έχει έρθει σε συμφωνία με τη Μίντλεσμπρο για δανεισμό του Άγγλου φορ για την τρέχουσα σεζόν, ενώ στο deal προβλέπεται και οψιόν αγοράς. Η ομάδα του Λουτσέσκου μπήκε σε διαδικασία αναζήτησης παίκτη για τη γραμμή κρούσης μετά τον σοβαρό τραυματισμό του Ολιβέιρα και κατέληξε σε έναν παλιό της γνώριμο.\nΠλέον, σε πρώτο πλάνο περνάει το θέμα του Μιτρίτσα της Νιου Γιορκ Σίτι για τη θέση του αριστερού εξτρέμ της Νιού Γιορκ Σίτι, αλλά και του τον Σίντκλεϊ της Ντιναμό Κιέβου για τον αριστερό μπακ της Ντινάμο Κιέβου.\nNext: Κάνει νέα πρόταση για τον Παλάσιος ο Παναθηναϊκός


Ο ποιητής Αλέξανδρος Νικ. Βαρόπουλος γεννήθηκε το 1932 στο χωριό Καραϊσκάκη Ξηρομέρου Αιτ/νίας. Το 1952 τελειώνει το εξατάξιο τότε γυμνάσιο Αστακού. Το 1954 αποφοιτά από την παιδαγωγική ακαδημία Ιωαννίνων και το 1957 πρωτοδιορίζεται δάσκαλος στον Άγιο Νικόλαο Κατούνης. Το 1960 περίπου η "Επιθεώρηση Τέχνης" δημοσιεύει ποιήματά του ενώ κατά την περίοδο 1959 - 1965 στο "Παράρτημα" της Ελληνικής Μαθηματικής Εταιρείας δημοσιεύει συνέχεια εργασίες, ασκήσεις, προτάσεις, λύσεις κ.λ.π. Το 1981 κυκλοφορεί το πρώτο του βιβλίο "Προβλήματα κλασματικών αριθμών" για τον δάσκαλο και τον μαθητή.\nΤο 1986 κυκλοφορεί την πρώτη του ποιητική συλλογή "ΧΩΜΑ ΚΑΙ ΝΕΡΟ" και στην συνέχεια ακολουθούν οι ποιητικές συλλογές "Η ΒΡΟΧΗ ΚΑΙ ΤΟ ΚΟΡΙΤΣΙ" (1987), "ΟΙ ΦΛΕΒΕΣ ΤΟΥ ΠΗΓΑΔΙΟΥ" (1989), "ΟΙ ΦΥΤΕΙΕΣ ΤΩΝ ΑΝΕΜΩΝ" (1990) και η δεύτερη έκδοση της συλλογής "ΧΩΜΑ ΚΑΙ ΝΕΡΟ" (1990). Το 1991 κυκλοφορεί η πέμπτη του ποιητική συλλογή με τίτλο "ΟΙ ΠΛΑΝΟΔΙΕΣ ΒΡΟΧΟΠΤΩΣΕΙΣ" και στις αρχές του 1992 κυκλοφορούν παράλληλα οι συλλογές "ΘΡΑΥΣΜΑΤΑ ΣΙΓΗΣ" και "ΑΙΘΟΥΣΑ ΑΝΑΜΟΝΗΣ". Ακολουθούν οι συλλογές"Ο ΗΧΟΣ ΤΟΥ ΧΙΟΝΙΟΥ" (1993), "ΑΓΗΣΙΘΩΡ" (1994), "τα ΠΑΓΚΑΚΙΑ" (1996), "ΥΔΡΟΡΡΟΕΣ" (1998), "ΠΟΙΗΜΑΤΑ ΓΙΑ ΠΑΙΔΙΑ" (1999) και "ΧΩΜΑΤΟΔΡΟΜΟΣ" (2001).\nΤο ποιητικό του έργο παρουσιάσθηκε από εφημερίδες, περιοδικά, ανθολογίες, τηλεοπτικούς και ραδιοφωνικούς σταθμούς. Ποιήματά του, μελοποιημένα από τον συνθέτη Δημήτρη Παπαποστόλου περιλαμβάνονται στο δίσκο "Νυχτερινό Υστερόγραφο" της SONY MUSIC.\nΟ Αλέξανδρος Βαρόπουλος σήμερα ζει και εργάζεται στο Αγρίνιο και είναι τακτικός βιβλιοκριτικός στις τοπικές εφημερίδες. Καρπός της προσπάθειας αυτής είναι το επίτομο βιβλίο του "ΠΡΟΣΕΓΓΙΣΕΙΣ". Από το 1994 συνεργάζεται με το περιοδικό "Ίβυκος" στο οποίο παρουσιάζει τα νέα βιβλία και είναι σύμβουλος έκδοσης. Ο Αλέξανδρος Βαρόπουλος είναι τακτικό μέλος της Εταιρείας Ελλήνων Λογοτεχνών (Ε.Ε.Λ.).\nΑυτά τα μάτια ψάχνω για να βρώ\nπου φέγγουν σαν το λύχνο με το λάδι\nκαι γίνονται πικρές αναλαμπές\nστο δρόμο σαν με βλέπουνε το βράδυ\nτα άρρωστα, τα πένθιμα που καίνε\nκαι λίγο αν συννεφιάσουν στη ζωή\nνα ξέρουν έτσι όμορφα να κλαίνε\nολόγιομα φεγγάρια τ' Αλωνάρη\nνα τα 'χω το Φθινόπωρο γητειά\nστους στίχους μου να δίνουν άλλη χάρη


Τώρα μπορείς να αλλάξεις το φόντο, στις βιντεοκλήσεις σου στο Skype | It's Possible\nαρχικηΤΕΧΝΟΛΟΓΙΑΤώρα μπορείς να αλλάξεις το φόντο, στις βιντεοκλήσεις σου στο Skype\nΗ ασθένεια – αλλά και παράλληλα ψηφιακός επιταχυντής – COVID-19 έχει πλέον αλλάξει τις ζωές μας. Η εφαρμογή Zoom – μεταξύ άλλων αντίστοιχων ή και καλύτερων λύσεων – έχει μπει για τα καλά στην καθημερινότητά μας και οι εταιρείες αναβαθμίζουν τις προτάσεις τους προκειμένου να κερδίσουν μερίδια αγοράς στο νέο ψηφιακό πεδίο μάχης.\nΈνας …παλιός γνωστός μας, το Skype της Microsoft, αναβαθμίστηκε και πλέον προσφέρει επιλεγμένα από το χρήστη εικονικά backgrounds, κοπιάροντας την αντίστοιχη λειτουργία της υπηρεσίας Zoom (και την αντίστοιχη λειτουργία του iChat 15 περίπου χρόνια πριν).\nΣήμερα, όταν κάνουμε μία video κλήση μέσω Skype οι συνομιλητές μας βλέπουν ως φόντο το χώρο μας. Μέχρι τώρα σε υπολογιστές με επεξεργαστή της Intel υπήρχε η δυνατότητα να θαμπώσουμε το φόντο. Πλέον, μπορούμε να επιλέξουμε μία οποιαδήποτε εικόνα ως φόντο (background).\nΑναβαθμίστε τις εφαρμογές σας\nΤο νέο χαρακτηριστικό αφορά τις εφαρμογές για τα Windows PC’s, τους υπολογιστές Mac, το Linux αλλά και τη Web έκδοση της υπηρεσίας. Πριν προχωρήσετε στην ενεργοποίησή του βεβαιωθείτε πως η εφαρμογή έχει αναβαθμιστεί στην πιο πρόσφατη έκδοση (έλεγχος για ενημερώσεις).\nΣύμφωνα με τις επίσημες οδηγίες της Microsoft:\nΚατά τη διάρκεια μίας video κλήσης «περνάμε» το δείκτη του mouse πάνω από το εικονίδιο της κάμερας και επιλέγουμε περισσότερα (τρεις τελείες). Επιλέγουμε «Επιλογή εφέ φόντου».\nΠριν πραγματοποιήσουμε κλήση επιλέγουμε τις τρεις τελείες (περισσότερα) > Ρυθμίσεις > Ήχος και Βίντεο > Επιλογή εφέ φόντου > Προσθήκη > επιλέγουμε τη φωτό που θέλουμε για background. Η επιλογή μας σε αυτό το σημείο «ακολουθεί» όλες τις video κλήσεις που θα πραγματοποιηθούν στο μέλλον μέχρι να την αλλάξουμε.\nΣτο ίδιο σημείο υπάρχει και η επιλογή του θαμπώματος του πραγματικού φόντου, κάτι που θα μπορούσατε να δοκιμάσετε αν το μόνο ζητούμενο για εσάς είναι να μη φαίνεται ο χώρος σας.


TEXT_VISIBLE_PAGES 271-290 TEXT_OF 522\nΠΑΡΑΜΥΘΙΑΚΟΙ ΤΥΠΟΙ AT/ATU 613, AT *613 D, AT * 613 E\nhttp://www.iaen.gr/includes/resources/auto-thumbnails.php?img=/home/www.iaen.gr/uploads/book_files/68/gif/280.gif&w=600&h=915 01 - 0002.htm\nΠΑΡΑΜΥΘΙΑΚΟΣ ΤΥΠΟΣ AT/ATU\nΟι δύο ταξιδιώτες (Ο θεός θέλει καλοσύνες ή κακοσύνες;)\nAT/ATU: The Two Travellers (Truth and Falsehood) ATU: The Two Travellers Grimm no 107: Die beiden Wanderer Delarue-Tenèze: Les deux Voyageurs (Vérité et Fausseté) Basile IV, 2: Li duje fratielle\nEberhard - Boratav no 67, no 253_\nΉταν δύο νομάτοι. Τούτοι οι δυο τους έγιναν σύντροφοι. Ο ένας τους λέει: «Ας λέμε πάντοτε ψέματα, έτσι θα κερδίζουμε λεφτά». Ο άλλος λέει: «Ας λέμε πάντοτε την αλήθεια και ο Θεός θα ανταμείψει τη δουλειά μας». Ο ψεύτης άνθρωπος λέει: «Ας ρωτήσουμε έναν παπά για να δούμε τι θα μας πει' αν έχεις εσύ δίκιο, θα δώσω όλα μου τα ρούχα σε σένα, αλλά αν έχω εγώ δίκιο, τότε εσύ θα δώσεις όλα σου τα ρούχα σε μένα». Ενώ μιλούσαν, εμφανίζεται από μακριά ένας παπάς. Τον ρωτούν: «Ψέματα να λέμε ή αλήθεια;». Ο παπάς τους λέει: «Να λέτε ψέματα». Ο άνθρωπος που ήθελε την αλήθεια δεν τον πίστεψε. Περπατούν λίγο ακόμα, και κατόπιν έρχεται στο δρόμο τους ένας άλλος παπάς, κάπως πιο γερασμένος. Τον ρωτούν ξανά: «Ψέματα είναι καλό να λες ή αλήθεια;». Ο παπάς τους λέει: «Είναι καλό να λες ψέματα». Δυο φορές αυτός που ήθελε την αλήθεια χάνει. Έπρεπε να δώσει στον σύντροφο του όλα του τα ρούχα. Λέει: «Να ρωτήσουμε κι άλλον έναν' εάν κι εκείνος πει ότι είναι καλό να λέει κανείς ψέματα, θα σου τα δώσω». Έρχεται κι άλλος ένας παπάς, ακόμα πιο γερασμένος, και λέει και τούτος: «Είναι καλό να λέτε ψέματα». Και τότε αυτός που ήθελε την αλήθεια δίνει όλα τα ρούχα του, ως και το πουκάμισο του. Απομένει γυμνός. Κλαίει πικρά πικρά. Σκέφτεται. Ενώ σκεφτόταν, έρχεται στο νου του: «Να πάω στο μύλο». Μπαίνει στο μύλο' κάθεται. Με το που κάθεται, ακούει κάποιες πικρές φωνές. Φοβάται. Δεν σαλεύει από τον τόπο του. Ακούει διαβόλους να διηγούνται στο αφεντικό τους τι κακίες είχαν κάνει. Ένας από αυτούς λέει στο αφεντικό τους: «Εγώ σήμερα ξεγέλασα την κόρη του βασιλιά' αύριο τέτοια ώρα θα τη φέρουμε εδώ να την κάνουμε\nνύφη». Ο αφέντης τους τον ρωτάει: «Πώς μπορεί να γίνει καλά; Πώς μπορεί να ξαναβρεί τα λογικά της;» Και ο διάβολος λέει: «Στον κήπο τους υπάρχει ένα χορτάρι' εάν το φάει, θα γίνει καλά». Μετά κοιμούνται. Πριν σηκωθούν, ο άνθρωπος πηγαίνει νωρίς στο σπίτι του βασιλιά. Λέει: «Θα κάνω καλά την κόρη σου, εάν μου δώσεις μια χούφτα παράδες». Και ο βασιλιάς λέει: «Εάν μπορέσεις να κάνεις καλά την κόρη μου, θα σου τη δώσω γυναίκα». Ο άνθρωπος αμέσως την κάνει καλά. Παντρεύεται το κορίτσι' γίνεται γαμπρός του βασιλιά.\nΟ άνθρωπος που αγαπούσε τα ψέματα, έγινε ζητιάνος. Ρωτά τον άλλον: «Πώς κι έγινες πλούσιος; Πες το μου για να γίνω κι εγώ». Αυτός του λέει: «Πήγαινε στο μύλο, περίμενε μια νύχτα και μάθε, έτσι θα γίνεις κι εσύ πλούσιος όπως εγώ». Το βράδυ της επόμενης, πηγαίνει και ξαπλώνει μέσα στο μύλο. Ενώ βρίσκεται εκεί, συνεδριάζουν οι διάβολοι. Ο αφέντης τους ρωτάει: «Πού είναι ο γάμος που θα κάναμε; Πού είναι αυτή;» και οι άλλοι λένε: «Ενώ μιλούσαμε εκεί επάνω ήταν ένας άνθρωπος και τα άκουσε όλα' πήγε, γιάτρεψε την κόρη του βασιλιά' και αφού είναι έτσι, ας κοιτάξουμε επάνω για να δούμε ποιος είναι αυτός». Όλοι πηγαίνουν επάνω' κοιτάζουν και βλέπουν ότι εκεί βρίσκεται ένας άνθρωπος, ο ζητιάνος. Τον δέρνουν πολύ λέγοντας: «Εσύ έκανες τον σύντροφο σου ζητιάνο' ήρθες τώρα να κάνεις κι εμάς;» Τον χτυπούν τόσο, μέχρι να πεθάνει. Όποιος λέει ψέματα, αυτά παθαίνει. Καληνύχτα. Να ευχαριστήσει κι εσένα, να ευχαριστήσει κι εμένα.\nJournal of Hellenic Studies 30, 1910, σ. 128-129. Παραλλαγή από τη Σίλλη. Το κείμενο αποδίδεται εδώ στην κοινή νεοελληνική.\nI: Οι ήρωες και το στοίχημα τους\nα: Οι ήρωες είναι δύο' α1: αδέρφια' α2: γείτονες' α3: φίλοι" α4: παιδιά' α5: σύντροφοι στο ταξίδι.\nβ: Φεύγουν στην ξενιτιά για να δουλέψουν" β1: ακολουθώντας τη συμβουλή της μητέρας (της γυναίκας) του" β2: ο ένας εργάζεται με οποιοδήποτε μισθό, ενώ ο άλλος για να δουλέψει ζητά υψηλή αμοιβή, έτσι ο πρώτος μαζεύει λεφτά ενώ ο δεύτερος όχι" β3: από τα χρήματα που κερδίζουν ο ένας αποταμιεύει, ο άλλος τα σκορπάει.\nγ: Στο δρόμο" γ1: του γυρισμού" γ2: ο καλός σύντροφος μοιράζεται το φαΐ του, ενώ ο κακός όχι' γ3: βάζουν στοίχημα ποιος νικά, η αλήθεια ή το ψέμα;/\nτο δίκαιο ή το άδικο; / οι καλοσύνες ή οι κακοσύνες; γ4: και ζητούν από πρόσωπο (πρόσωπα) που συναντούν στο δρόμο να κρίνουν" γ5: αυτό (αυτά) κρίνει (ουν) ότι το ψέμα (άδικο, κακοσύνες) νικά' γ6: επειδή είναι ο διάβολος που εμφανίζεται μεταμορφωμένος σε άνθρωπο' γ7: ο καλός σύντροφος χάνοντας το στοίχημα χάνει και τις οικονομίες του' γ8: ο κακός του βγάζει τα μάτια' γ9: και τον εγκαταλείπει' γ10: οι δυο σύντροφοι αποχωρίζονται.\nII: Η αποκάλυφη των μυστικών\nα: Ο ήρωας ανεβαίνοντας στο δέντρο για να προφυλαχτεί τη νύχτα' α1: μπαίνοντας σε μια σπηλιά' α2: αλλού' α3: όπου συγκεντρώνονται διάφορα όντα' α4: διάβολοι' α5: νεράιδες' α6: ζώα' α7: άλλο' α8: και κρυφακούει πολύτιμα μυστικά' α9: από τα όντα που συζητούν τις κακές τους πράξεις αλλά και τον τρόπο επανόρθωσης τους.\nβ: Ο καλός ξαναβρίσκει το φως του' β1: γιατρεύει' β2: την τυφλή βασιλοπούλα' β3: την άρρωστη βασιλοπούλα' β4: τον άρρωστο βασιλιά' β5: που οι διάβολοι (νεράιδες) είχαν φέρει σε αυτήν την κατάσταση' β6: πλένοντας τα μάτια (το σώμα) με το νερό μιας πηγής που βρίσκεται εκεί κοντά' β7: με άλλο τρόπο' β8: βοηθά άλλους ανθρώπους' β9: και αμείβεται πλουσιοπάροχα" β10: βρίσκει ένα θησαυρό.\nIII: Η τιμωρία του κακού συντρόφου\nα: Ο ήρωας αφηγείται την ιστορία του στο σύντροφο του' α1: μοιράζει τα λεφτά που κέρδισε.\nβ: Ο σύντροφος του θέλοντας να κερδίσει κι αυτός πλούτη πηγαίνει στο ίδιο μέρος όπου τα ίδια όντα συγκεντρώνονται ξανά και αναρωτιούνται ποιος τους άκουσε και τους χάλασε τις δουλειές, έτσι ανακαλύπτουν το σύντροφο" β1: και τον σκοτώνουν" β2: τον τρώνε.\n1. Hahn 1, 209-212, Βήσσανη Πωγωνίου, «Gilt Recht oder Unrecht?» (Kretschmer, NM, 313-316, αρ. 64, «Gilt Recht oder Unrecht?»). I: α, α1, γ3, γ4, γ5, γ6, γ8, γ9. II: α, α4, α8, α9, β, β1, β3, β6, β8, β9. III: α, ο μεγάλος αδελφός πεθαίνει.\n2. Klaar, Christos, 159-162, Δελβινάκι Πωγωνίου, άτιτλο. I: α, γ3. II: α (με τη συμβουλή ενός σοφού), α3, α4, α8, β1, β3, β5, β7, β9 (παντρεύεται τη βασιλοπούλα). III: β, β1.\n3. ΛΦ 1030, 6-8, Καρδίτσα, «Ο τυφλός βασιλιάς». I: α, α1, γ3, γ4, γ5, γ8. II: α4, α8, α9, β, β1, β4 (τυφλό), β7 (στάχτη από νεροκολοκύθα), β9. ΠΙ: β, β1.\n4. ΙΛ 615, 1-3 (ΛΑ 2213), Αιανή Κοζάνης, «Τα δύο αδέρφια». Ι: α, α1, β, β3, γ, γ1, γ3, γ4, γ5, γ6, γ7, γ10. II: α4, α8, β8 (μονοιάζει τα δύο αδέρφια που μαλώνουν για το θησαυρό του πατέρα, υποδεικνύοντάς τους πού είναι κρυμμένος), β9. III: β, β1.\n5. ΛΦ 1058, 11-14, Αμύνταιο, «Τα δύο αδέρφια». I: α, α1. Στη μοιρασιά του χωραφιού του πατέρα ο ένας αδερφός θέλει να αδικήσει τον άλλο. Αποφασίζουν να πάνε στο δικαστή αλλά ως δικαστής παρουσιάζεται ο διάβολος που δίνει δίκαιο στον κακό, γ8, γ9. II: α4, α8, α9. Η συνέχεια όπως AT/ATU 1653 Β (The Brothers in the Tree): Όταν φεύγουν οι διάβολοι ανεβαίνει στο δέντρο, αλλά από το κρύο της νύχτας αρρωσταίνει η κοιλιά του και λερώνει τους ληστές που βρίσκονται κάτω από το δέντρο και τους κάνει να φύγουν αφήνοντας το χρυσάφι τους, β, β1, β4 (τυφλό), β7 (να κάνει λάσπη με το σάλιο του και με τη στάχτη που βρίσκεται κάτω από το δέντρο), β9 (παντρεύεται τη βασιλοπούλα). III: β, β1.\n6. Μηλιόπουλος, Κότσυφας, 53-58, περιοχή Βοΐου, «Ου καλός κι ου μπαταχτσής». I: α, α3, β, β3, ο κακός ξεγελάει τον καλό και του παίρνει τα λεφτά. II: α4, α8, α9, β8 (προλαβαίνει τον τσακωμό των τριών αδελφών, βρίσκει κρυμμένο θησαυρό και τους τον μοιράζει), β9. III: β, β1.\n7. ΛΦ 1442, 20-27, Πολιχνίτος Λέσβου, «Καλουσύνις - κακουσύνις» (Μέγας, Παραμύθια Β', 157-163, «Οι δυο γειτόνοι»). I: α, α2, β, β2, β3, γ,\nγ1, γ3, γ4, γ5, γ6, γ7, γ8, γ9. II: α, α3, α4, α8, α9, β, β1, β2, β5, β6, β8 (σφάζει τέσσερα αρνάκια καραγκιόζικα στις γωνιές κι έτσι στεριώνει το μοναστήρι που χτίζουν οι καλόγεροι), β9. III: α1, β, β1. 8. ΣΠ 84, 17-22, Πολιχνίτος Λέσβου, «Τα δυο αδέλφια».\n9. Dawkins, 45 Stories, 327-333, Κως, «Ο βαρκάρης». Ένας βαρκάρης παντρεύεται μια όμορφη κοπέλα. Ο καπετάνιος μιας βασιλικής φρεγάτας που θέλει να την αρπάξει, την καταφέρνει με τη βοήθεια μιας γριάς κι η κοπέλα ντύνεται ναυτόπουλο και φεύγει μαζί του. Ο βαρκάρης προσπαθεί να τη βρει αλλά δεν τα καταφέρνει. Μην έχοντας να ζήσει μπαίνει σερβιτόρος σε μαγέρικο και ο καπετάνιος που τον συναντά τυχαία τον παίρνει στο καράβι του. Τον αναγνωρίζει η γυναίκα του που τον κατηγορεί για κλέφτη και βάζει να του βγάλουν τα μάτια και να τον ρίξουν στη θάλασσα. II: α3 (στην παραλία), α3, α5, τον λυπούνται, β, β1, β2, β6 (αθάνατο νερό), β8 (γιατρεύει το τυφλό κοριτσάκι), β9 (ο βασιλιάς τον παντρεύει με την κόρη του και τον κάνει αρχικαπετάνιο). Διατάζει να κρεμάσουν τον καπετάνιο και την άπιστη γυναίκα του.\n10. Λαογραφία Ε', 1915-1916, 626-634, Ρόδος, «Η ευχή και η κατάρα των γονιών». Δυο αδέλφια κληρονομούν από το βασιλιά πατέρα τους, ο πρώτος τα πλούτη και την κατάρα του, ο δεύτερος μόνο την ευχή του. Με την ευχή του πατέρα του ο μικρότερος γιος προκόβει και γίνεται βασιλιάς, βρίσκει τον αδερφό του πάμφτωχο και τον φέρνει κοντά του, αυτός όμως με την προτροπή της γυναίκας του τον ρίχνει στη θάλασσα και με τη φόρα που έπεσε του βγαίνουν τα μάτια. Τον περιμαζεύει ο άτυχος καπετάνιος ενός ψαράδικου και ρίχνοντας τα δίχτυα στο όνομα του στραβού βγάζουν πολλά ψάρια. Η γυναίκα του καπετάνιου για να τον εκδικηθεί επειδή απέκρουσε τις προτάσεις της τον κατηγορεί στον άντρα της. Ο ήρωας για να αποδείξει την αθωότητά του εύχεται να σκιστεί στα δυο το καΐκι και τα μάτια της χανούμισσας να μπουν στα δικά του. Επιστρέφει στον τόπο του και αναγνωρίζεται με τη γυναίκα του με το δαχτυλίδι που της πάει η γριά και ξαναγίνεται βασιλιάς. Συγχωρεί τον αδερφό του.\n11. ΛΑ 1338 (ΣΜ 151), 15-16, Κρήτη, «Το δίκιον και το άδικον». I: α, α1, γ3, γ4, γ5, γ8. II: α, α3, α8, α9, β, β3, β6, β8.\n12. ΛΦ 369, 1-4, Ρέθυμνο, «Η δικαιοσύνη». Ι: α, α1, γ, γ3, γ4, γ5, γ8, γ9. II: α7 (ακούει τη φωνή του Θεού), β, β6. Στην πολιτεία που έχει πεθάνει ο βασιλιάς χωρίς διάδοχο, θα κάνουν τον πρώτο που θα βρεθεί έξω από την πόρτα. Ο ήρωας κάθεται να ξεκουραστεί τυχαία έξω από το παλάτι και τον κάνουν βασιλιά. Ο αδελφός πάει να κάνει το ίδιο αλλά μένει τυφλός σε όλη του τη ζωή.\n13. Μύσων Ζ', 1938, 155-156, Ρούσα Εκκλησιά Σητείας, «Η δύναμη του Θεού και του διαβόλου». I: α, α5, γ, γ3, γ4, γ5, γ6, γ7, γ10. II: α, α3, α5, α8, α9, β1, β3, β6, β9 (γαμπρός του βασιλιά). III: α, β, β1.\n14. Pio, 227-230, Σύρος, «Οι δυο γκουντουράδες». I: α, α1, β, β1, β2, β3, γ, γ1, γ3, γ4, γ5, γ6, γ7, γ8, γ9. II: α1, α3, α5, α8, α9, β, β1, β4, β5, β6, β9. III: ρωτάει ο κακός, β, β1.\n15. ΛΑ 1193 (ΣΜ 23), Βελίτσα Ολυμπίας, 90-91, «Ο διάβολος και τα δύο αδέλφια». I: α, α1, γ3, γ8 (ο διάβολος του βγάζει τα μάτια). II: α8, β, β7 (γάλα συκιάς). III: β, β1.\n16. ΛΑ 2934, 185-186, περιοχή Καλαμάτας, άτιτλο. I: α, α1, για να δώσει από το ψωμί του στο μικρότερο τού βγάζει τα μάτια. II: α, α3, α4, α8, β, β7 (φάρμακο ενός μπουκαλιού), β8 (κάνει κι άλλους τυφλούς καλά). III: Γυρνάει στη μάνα του και φανερώνει την αλήθεια. Ο αδελφός ζητάει συγχώρεση.\n17. ΛΦ 37, 1-3. Κέρτεζη Καλαβρύτων, «Τα δυο αδέλφια». I: α, α1. Ο ένας αδελφός πλούσιος και άκληρος, ο άλλος φτωχός, με πολλά παιδιά, φεύγει αναζητώντας την τύχη του. Δίνοντας ψωμί και νερό στους δυο γέρους που συναντά στο δρόμο ξαναβρίσκει τα ψωμιά ακέραια και δέχεται συμβουλές. II: α, α3, α4, α8, α9, β1, β4, β5, β7 (να του ρίξει λάσπη), β9. III: α, β, β1. Συμφυρμός με AT/ATU 821C* (Ο διάβολος που χάλασε σαράντα ζευγάρια παπούτσια).\n18. ΛΦ 655, 9-10, Ολυμπία, «Ο τυφλός κι οι καλικάντζαροι». I: α, α2, β, β3, γ, γ1, γ8, γ9 (παίρνοντας τα λεφτά του). II: α2 (στο δάσος), α3, α7 (καλικάντζαροι), α8, α9, β, β3, β6, β9.\n19. ΛΦ 1189, 5-7, Λεβίδι, «Τα επτά αδέλφια». I: α (εφτά), α1, β (αναζητούν την τύχη τους), γ, γ2 (τα μεγαλύτερα αδέλφια τρώνε το φαΐ του μικρότερου και δεν του δίνουν από το δικό τους), γ10 (τον εγκαταλείπουν).\nΙΙ: α2 (πάνω σε γκρεμισμένο κτίριο), α3, α6, α8, β1, β2, β7 (αίμα σκοτωμένου κόρακα), β9 (γίνεται βασιλιάς), β10. III: α (ο μεγαλύτερος αδελφός), β, β2.\n20. ΣΠ 43, 1-6, Σαρατζάς Πυλίας, «Η αλήθεια κυριεύει, για το ψέμα;»\n21. Μεσσην. Έτος Α', 1938, 147-148, Λογγά Πυλίας, «Η αλήθεια και το ψέμα». Ι: α, α1, γ (στο γεφύρι), γ3, γ8. II: α, α3, α4, α8, α9, β, β1, β2, β5, β6, β8 (τα αδέρφια που τσακώνονται, τα αντρόγυνο που χώρισε, βάζει αγκωνάρι στο γεφύρι ώστε να μην ξαναγκρεμιστεί), β9 (γίνεται γαμπρός του βασιλιά). III: β, β1.\n22. ΣΠ 94, 16-17, Σμύρνη, άτιτλο.\n23. Αστήρ Πόντου 1, 1885, 568-570, Κρώμνη, «Τα δύο αρκατάσα». I: α, α3, β, γ, γ10. II: α1, α3, α6 (αρκούδα, λύκος και αλεπού), α8, β8 (προειδοποιεί τους ιδιοκτήτες των οικιακών ζώων που τα άγρια ζώα σκοπεύουν να φάνε), β10. III: Ξαναβρίσκει το σύντροφο του, β, β2.\n24. Αρχείον Πόντου Γ', 1931, 101-102, Σούρμενα, άτιτλο. Ι: α, α3, γ, γ2, γ10. II: α1, α6, α8 (από μιαν αρκούδα που θα βρει λίρες, από ένα λύκο που θα βρει ένα πρόβατο και από μια αλεπού που θα βρει έναν πετεινό),\nβ10. III: β, β2.\n25. Αρχείον Πόντου Γ', 1931, 105-107, Γίγα Όφεως, άτιτλο. I: α, α4, β, β1, β2, β3, γ, γ1, γ3, γ4, γ5, γ7, γ10. II: α2 (σε καΐκι), α3, α4, β1, β3, β7, β8, β9. III: β, β1.\n26. Dawkins, MG in AM, 388-390, Αξός, άτιτλο.\n27. Dawkins, MG in AM, 482-484, Φάρασα, άτιτλο. Ι: α, α4, β, γ2, γ10. II: α1, α3, α6, α8, β10. III: β, β2.\n28. Journal of Hell. Studies, 30, 1910, 128-129, Σίλλη, άτιτλο. Η παραλλαγή που δημοσιεύουμε εδώ.\n29. ΛΑ 2351 Α', 23-27, Άγιος Τρύφων, «Ο ψεύτης και ο αληθινός». Ξενυχτούν μαζί τον βρικολακιασμένο νεκρό. Ο ψεύτης αποκοιμιέται, ο αληθινός, άγρυπνος, τον μαχαιρώνει μόλις σηκώνεται. Τους δίνουν λεφτά αλλά ο ψεύτης που γυρνάει στο χωριό, αντί να δώσει στη γυναίκα του αληθινού αυτά που της έστειλε ο άντρας της, τα κρατάει. II: α2 (στο μύλο), α3, α4, α8, α9, β1, β3, β7 (ζουμί χόρτου που βρίσκεται έξω από το μύλο), β8 (ξεστομώνει το νερό και αυτό πάει στην πόλη), β9. III: β, β2.\n30. ΛΦ 298, 5-20, Νατά Πάφου, «Η ζήλεια». I: α, α1, γ3, γ4, γ5, γ6, γ7. II: α2 (στο μύλο), α3, α4, α8, α9, β1, β3, β7 (να της βάλει χόρτα στο αυτί), β9 (γαμπρός του βασιλιά). III: β, β1.\nΠΑΡΑΜΥΘΙΑΚΟΣ ΤΥΠΟΣ AT *613 D\nΤο ψέμα κι η αλήθεια\nΜια φορά ανταμώσανε σε ένα σταυροδρόμι το Ψέμα με την Αλήθεια, καιρετιστήκανε, και ρώτησε το Ψέμα την Αλήθεια πώς τα περνάει. «Πώς να τα περνάω;» είπε η Αλήθεια, «κάθε πέρσι και καλύτερα». «Βλέπω τα χάλια σου», της είπε το Ψέμα και κοίταζε τα κουρελιάρικα ρούχα της. «Μα και τα χνώτα σου ακόμα βρωμάνε». «Έχω τρεις μέρες τώρα νηστικιά», είπε η Αλήθεια. «Όπου περάσω βρίσκω τον μπελά μου και κοντά σε μένα και οι λίγοι που μ' αγαπάνε. Δεν είναι ζωή αυτή». «Θέλεις όμως και τα τραβάς, της είπε το Ψέμα. Έλα μαζί μου, να δεις Θεού πρόσωπο, να ντυθείς με ρούχα χρυσά, σαν τα δικά μου, και να χορτάσεις φαΐ, μόνο να μη γελάσεις σε ό,τι κάνω και λέω».\nΗ Αλήθεια δέχτηκε, για μια φορά μονάχα, να πάει να φάει μαζί με το Ψέμα, γιατί δεν μπορούσε να σταθεί στα πόδια της από την πείνα. Τράβηξαν και έφτασαν σε μια μεγάλη πολιτεία, μπήκαν στο καλύτερο ξενοδοχείο, που ήταν γεμάτο από ανθρώπους, και κάθισαν κι έφαγαν από τα καλύτερα φαγιά. Σαν πέρασε πολλή ώρα και οι μισοί άνθρωποι είχαν φύγει, χτύπησε το τραπέζι το Ψέμα με τα χέρια του και πήγε κοντά τους ο ίδιος ο ξενοδόχος να τους περιποιηθεί, γιατί το Ψέμα φαινότανε σαν μεγάλος αφέντης, και ρώτησε τι θέλουν. «Περιμένω τόση ώρα να μας δώσεις τα ρέστα από τη λίρα, που 'δωκα στο παιδί σου, που μας έστρωσε το τραπέζι», είπε το Ψέμα. Φώναξε ο ξενοδόχος το παιδί, εκείνο είπε πως δεν του δώκανε καμιά λίρα, θύμωσε τότε το Ψέμα κι άρχισε να φωνάζει, πως δεν πίστευε ποτέ ότι ένα τέτοιο ξενοδοχείο έκλεβε τον κόσμο που έμπαινε εκεί μέσα να φάει, μα αυτό είναι για γνώση για άλλη φορά και πέταξε μια λίρα στον ξενοδόχο. «Να, του λέει, δώσε μου ρέστα». Ο ξενοδόχος για να μη γίνεται σούσουρο στο μαγαζί του, δεν πήρε τη λίρα, παρά έδωσε ρέστα από τη φιλονικούμενη λίρα, και άστραψε ένα μπάτσο του παιδιού του, που δεν θυμότανε πως πήρε τη λίρα. Εκείνο άρχισε να κλαίει, και να επιμένει πως δεν του δώκανε λίρα, μα κανείς δεν το πίστεψε, βαριαναστέναξε τότε το παιδί και είπε: «Αχ, πού είσαι καημένη Αλήθεια, χάθηκες;»\n«Εδώ 'μαι, είπε μέσα από τα δόντια της η Αλήθεια, μα ήμουνα τρεις μέρες νηστική και δεν μπορώ να μιλήσω, να βρεις το δίκιο σου, είναι δεμένη τώρα η γλώσσα μου». Σαν βγήκαν όξω, χασκογέλασε το Ψέμα και είπε της Αλήθειας: «Βλέπεις πώς τα καταφέρνω;» «Καλύτερα να ψοφήσω από την πείνα», είπε η Αλήθεια, «παρά να κάνω τα δικά σου καμώματα», και χωρίσανε για πάντα.\nΛαογραφία Δ', 1913-1914, σ. 297-298 (Λουκάτος, 275-276, αρ. 25, «Πού είσαι καημένη αλήθεια!»), Άργος. Καταγραφέας: Παναγ. Δ. Σεφερλής.\nΝΗΣΙΑ ΤΟΥ ΑΙΓΑΙΟΥ Νησιά Ανατολικού Αιγαίου\n1. Αναγνώστου, Λεσβιακά Γ', 60-61, Λέσβος, «Η γι' αλήθεια τσ' η ψιφτιά». ΠΕΛΟΠΟΝΝΗΣΟΣ\n2. ΛΑ 1192 (ΣΜ 22), 159, Βελίτσα Ολυμπίας, «Το ψέμα και η αλήθεια».\n3. Λαογραφία Δ', 1913-1914, 297-298 (Λουκάτος, 275-276, αρ. 25, «Πού είσαι καημένη αλήθεια!»).